KUALA LUMPUR, 8 April- Kontrak hadapan minyak sawit mentah (MSM) di Bursa Malaysia Derivatives berkemungkinan diniagakan dalam mod tidak menentu minggu depan, kerana pelabur menunggu laporan terkini daripada Lembaga Minyak Sawit Malaysia (MPOB) dan Jabatan Pertanian Amerika Syarikat (USDA).Ketua Penyelidikan Komoditi Sunvin Group yang berpangkalan di Mumbai Anilkumar Bagani berkata pasaran menjangkakan inventori minyak sawit Malaysia pada akhir Mac akan jatuh kepada 1.795 juta tan metrik berikutan eksport yang lebih kukuh dan pengeluaran yang lebih lemah."Eksport minyak sawit Malaysia untuk lima hari pertama bulan April dilihat lebih tinggi pada 209,845 tan, meningkat 22.3 peratus dari tempoh 1-5 Mac," katanya kepada Bernama.Laporan MPOB akan diterbitkan pada Isnin, manakala laporan USDA dijangka pada 11 April, menurut maklumat daripada laman webnya.Anilkumar juga berkata pasaran sedang menunggu anggaran untuk pengeluaran minyak sawit Malaysia pada Mac oleh Persatuan Minyak Sawit Malaysia (MPOA).

(Niaga hadapan MSM dijangka diniagakan tidak menentu minggu depan)

Beliau berkata anggaran MPOA untuk Mac dijangka menunjukkan pertumbuhan positif 2.27 peratus dalam pengeluaran minyak sawit dari Februari.Anilkumar menambah bahawa diskaun harga minyak bunga matahari berbanding MSM merupakan halangan utama bagi pasaran minyak sawit pada masa ini.Dalam keadaan cuti sempena Good Friday dan Easter, niaga hadapan MSM berkemungkinan diniagakan rendah untuk sepanjang minggu.Bagi minggu baru berakhir, minyak sawit didagangkan kebanyakannya lebih rendah, menjejaki prestasi niaga hadapan minyak kacang soya di Lembaga Perdagangan Chicago.Pada asas mingguan, kontrak bulan semerta April 2023 menambah RM162 kepada RM4,220 setan, Mei 2023 naik RM46 kepada RM3,954 setan, dan Jun 2023 meningkat RM33 kepada RM3,794 setan.Sementara itu, Julai 2023 naik RM22 kepada RM3,698 setan, Ogos 2023 bertambah RM23 kepada RM3,652 setan dan September 2023 meningkat RM18 kepada RM3,621 setan.Jumlah dagangan mingguan merosot kepada 295,561 lot daripada 305,143 lot, manakala kepentingan terbuka meningkat kepada 196,321 kontrak daripada 191,586 kontrak minggu lepas.Harga MSM fizikal untuk April Selatan naik RM100 kepada RM4,300 setan.- BERNAMA


Ringgit ditutup rendah susulan kekurangan pemangkin

KUALA LUMPUR, 7 April - Ringgit mengakhiri minggu ini dengan ditutup rendah berbanding dolar AS pada Jumaat berikutan ketiadaan pemangkin baharu pasaran, kata seorang ahli ekonomi. Pada pukul 6 petang, unit tempatan turun kepada 4.3995/4035 daripada paras penutup 4.3950/4010 pada Khamis.Ketua ahli ekonomi dan kewangan sosial Bank Muamalat Malaysia Bhd Dr Mohd Afzanizam Abdul Rashid berkata peserta pasaran sedang menunggu laporan senarai gaji bukan ladang (NFP) Amerika Syarikat (AS) bagi Mac yang dijadual dikeluarkan lewat malam ini. Beliau berkata selepas mencatatkan angka 504,000 pada Januari, NFP susut kepada 311,000 pada Februari dan diunjurkan meningkat kepada 240,000 pada Mac.“Ia jelas sekali bergantung kepada keputusan yang akan diumumkan. Sekiranya angka itu lebih tinggi daripada jangkaan pasaran, terdapat kemungkinan dolar AS akan lebih kukuh kerana nalurinya adalah Rizab Persekutuan AS (Fed) akan meneruskan kenaikan 25 mata asas pada Mei, yang akan menjejaskan aset berisiko seperti ringgit,” katanya kepada Bernama.

Sementara itu, ringgit diniagakan kebanyakannya tinggi berbanding kumpulan mata wang utama lain. Unit tempatan meningkat berbanding yen Jepun kepada 3.3411/3443 daripada paras penutup 3.3465/3514 pada Khamis dan naik berbanding pound Britain kepada 5.4730/4780 daripada 5.4753/4828, tetapi susut berbanding euro kepada 4.8016/8060 daripada 4.7936/8002 sebelumnya. Pada masa yang sama, ringgit diniagakan kebanyakannya rendah berbanding mata wang negara-negara Asean lain.Unit tempatan susut berbanding rupiah Indonesia kepada 295.00/295.30 daripada paras penutup 294.70/295.20 pada Khamis dan jatuh berbanding baht Thailand kepada 12.9090/9279 daripada 12.8893/9145.Ringgit menyusut berbanding peso Filipina kepada 8.08/8.09 daripada 8.07/8.09 dan turun berbanding dolar Singapura kepada 3.3079/3114 daripada 3.3065/3113 sebelumnya. -BERNAMA


KUALA LUMPUR, 7 April - Kadar antara bank jangka pendek ditutup stabil hari ini susulan operasi Bank Negara Malaysia (BNM) yang menyerap lebihan mudah tunai daripada sistem kewangan. Mudah tunai dalam sistem konvensional merosot kepada RM38.30 bilion daripada RM40.57 bilion pagi ini manakala mudah tunai dana Islam turun kepada RM27.00 bilion daripada RM32.01 bilion.Terdahulu, bank pusat menawarkan satu tender pasaran wang konvensional, tiga tender Qard, dua tender repo berbalik dan satu tender Bil-bil Islam Antara Bank Bank Negara.BNM juga mengumumkan ketersediaan repo berbalik, perjanjian jual dan beli balik dan kemudahan murabahah komoditi bercagar bagi tempoh satu hingga tiga bulan.

Pada pukul 4 petang, bank pusat menawarkan tender pasaran wang konvensional bernilai RM38.30 bilion dan tender pasaran wang Murabahah bernilai RM27.00 bilion, kedua-duanya bagi wang tiga hari. Bank pusat menyemak semula tender semalaman konvensional kepada RM41.9 bilion daripada RM40.8 bilion. Kadar Semalaman Islam Malaysia (MYOR-i) berada pada 2.74 peratus setakat 6 April, 2023. -BERNAMA


Selangor yakin sumbang 30 peratus KDNK negara

SEPANG, 7 April - Selangor yakin mampu meningkatkan sumbangan 30 peratus untuk Keluaran Dalam Negara Kasar (KDNK) negara bagi tempoh tahun 2025 hingga 2026.Menteri Besarnya, Datuk Seri Amirudin Shari berkata ia didorong oleh pelaksanaan projek seperti Pembangunan Serantau Bersepadu Selatan Selangor (IDRISS) serta Taman Perindustrian Pintar NCT (NCT).Katanya, inisiatif utama sedemikian akan melonjakkan pertumbuhan ekonomi negeri dan seterusnya meningkatkan sumbangan negeri kepada KDNK negara, yang mencecah 24.8 peratus pada tahun 2021."Projek interaktif baru seperti IDRISS, projek NCT sebagai contoh bahawa kami yakin kami akan meningkatkannya kepada 1.2 peratus dalam tempoh dua tiga tahun akan datang, jadi itu yang saya katakan tadi kenapa kami boleh menyumbang 30 peratus kerana dengan suntikan projek seperti projek NCT atau IDRISS, projek Pembangunan Kawasan Sabak Bernam (SABDA), Selangor Maritime Gateway (SMG),Stadium Shah Alam, kami yakin dapat membimbing lebih banyak aktiviti ekonomi untuk pertumbuhan Selangor, kami akan meningkat dan sumbangan kami kepada KDNK negara juga akan meningkat," kata beliau pada sidang media selepas Majlis Pecah Tanah Taman Perindustrian Pintar NCT Group of Companies, di sini hari ini.

(Menteri Besar Selangor, Datuk Seri Amirudin Shari bercakap pada sidang media selepas Majlis Pecah Tanah Taman Perindustrian Pintar NCT Group of Companies di Sepang)

Tambahnya, walaupun ketiadaan projek utama, sumbangan Selangor kepada KDNK Malaysia telah meningkat 0.2 peratus hingga 0.5 peratus setahun sejak tahun 2018.Pembangunan lebih 296.4 hektar yang dimajukan NCT Group of Companies (NCT Group) itu bakal menampilkan kemajuan infrastruktur, penggunaan kecerdasan buatan (AI) dan teknologi moden.Taman industri tersebut sebahagian daripada sepuluh projek di Sepang dan Kuala Langat yang terkandung dalam Rancangan Selangor Pertama (RS-1) seperti diumum Julai tahun lalu.


KWAP kekal sasaran saiz dana kasar RM200 bilion menjelang 2025

(Ketua Pegawai Pelaburan KWAP, Hazman Hilmi Sallahuddin (kiri) pada lawatan rasmi Timbalan Menteri Kewangan, Datuk Seri Ahmad Maslan ke pejabat KWAP di Kuala Lumpur)

KUALA LUMPUR, 7 April - Kumpulan Wang Persaraan Diperbadankan (KWAP) mengekalkan sasaran untuk mencapai saiz dana kasar berjumlah RM200 bilion menjelang tahun 2025, di sebalik jangkaan iklim ekonomi mencabar.Ketua Pegawai Pelaburan KWAP, Hazman Hilmi Sallahuddin berkata, saiz dana kasar yang dicatatkan setakat ini melebihi RM175 bilion."Kami agak agresif dalam melaksanakan pelaburan tahun lalu dan menjangkakan momentum yang sama untuk tahun ini, jadi sememangnya ada cabaran, tapi kami kekal optimis namun berhati-hati," kata beliau pada sidang media selepas lawatan rasmi Timbalan Menteri Kewangan, Datuk Seri Ahmad Maslan ke pejabat KWAP, di sini hari ini.

Tambah Hazman, KWAP lebih optimis terhadap perkembangan ekonomi bagi separuh kedua tahun ini dan berharap sentimen pasaran akan bertambah baik.Bagi tempoh akan datang, KWAP berhasrat untuk mempelbagaikan portfolio pelaburannya termasuk meningkatkan pelaburannya di luar negara untuk jaminan pulangan yang lebih mampan.


Bursa Malaysia rendah sesi pagi, sentimen berhati-hati

KUALA LUMPUR, 7 April- Bursa Malaysia mengakhiri sesi dagangan pagi dengan prestasi rendah pada Jumaat berikutan wujudnya sentimen berhati-hati.Pada 12.30 tengah hari, FTSE Bursa Malaysia KLCI (FBM KLCI) susut 1.55 mata kepada 1,423.34 daripada 1,424.89 ketika ditutup pada Khamis.Indeks barometer dibuka 0.03 mata lebih rendah kepada 1,424.86 sebelum mencatatkan pergerakan mendatar di antara 1,421.62 dengan 1,426.24 semasa sesi pagi.Lingkungan pasaran adalah negatif dengan kaunter rugi mengatasi kaunter untung sebanyak 340 berbanding 333, manakala 343 kaunter tidak berubah, 1,200 kaunter tidak diniagakan dan 13 yang lain digantung.Jumlah dagangan sebanyak 1.28 bilion unit bernilai RM700.46 juta.

Menurut Malacca Securities Sdn Bhd aktiviti pembelian semasa harga murah mungkin berlaku pada sesi petang kerana Wall Street telah mengalami peningkatan semula dalam tempoh semalaman.“Walau bagaimanapun, kenaikan mungkin dikekang hari ini kerana pelabur dijangka berhati-hati ekoran minggu dagangan singkat di Amerika Syarikat dan Hong Kong.” tambahnya.Antara kaunter wajaran tinggi, Maybank tidak berubah pada RM8.65, Public Bank turun tiga sen kepada RM3.98, Petronas Chemicals melonjak 18 sen kepada RM7.43, CIMB susut 10 sen kepada RM5.16, dan TNB kurang empat sen kepada RM9.21.Bagi saham aktif, Sunsuria naik 6.5 sen kepada 68 sen, Top Glove menokok empat sen kepada RM1.06, Careplus meningkat satu sen kepada 35 sen, Fitters tidak berubah pada 7.5 sen manakala Computer Forms susut dua sen kepada 22 sen.Di papan indeks, Indeks FBM Emas menambah 5.52 mata kepada 10,460.66; Indeks FBMT 100 naik 3.88 mata kepada 10,144.43 dan Indeks FBM Emas Syariah menokok 35.66 mata kepada 10,798.34.Indeks FBM 70 naik 67.01 mata kepada 13,656.66 manakala Indeks FBM ACE turun 31.74 mata kepada 5,296.47.Mengikut sektor, Indeks Perkhidmatan Kewangan merosot 60.30 mata kepada 15,685.65; Indeks Produk dan Perkhidmatan Perindustrian naik 1.20 mata kepada 174.28; Indeks Tenaga meningkat 2.44 mata kepada 864.09 manakala Indeks Perladangan menokok 6.99 mata kepada 6,730.25.- BERNAMA


Kadar jangka pendek diunjurkan kekal stabil disokong operasi BNM

KUALA LUMPUR, 7 April- Kadar jangka pendek diunjurkan kekal kukuh pada Jumaat dengan operasi Bank Negara Malaysia (BNM) akan menyerap lebihan mudah tunai daripada sistem kewangan.Mudah tunai dianggarkan berjumlah RM40.57 bilion dalam sistem konvensional dan RM32.01 bilion dalam dana Islam.Hari ini, bank pusat akan menawarkan satu tender pasaran wang konvensional RM1 bilion bagi tujuh hari serta tiga tender Qard yang terdiri daripada tender RM1 bilion untuk tujuh hari, tender RM400 juta bagi 14 hari dan tender RM300 juta untuk 21 hari.BNM juga akan melaksanakan dua tender repo berbalik, yang terdiri daripada tender RM600 juta bagi 31 hari dan tender RM580 juta untuk 61 hari.Selain itu, bank pusat akan menjalankan tender Bil-bil Islam Antara Bank Bank Negara (BNIBI) RM1 bilion bagi 91 hari.

BNM juga mengumumkan ketersediaan kemudahan repo berbalik, perjanjian jual dan beli semula serta Komoditi Murabahah Bercagar untuk tempoh satu hingga tiga bulan.Pada 4 petang, BNM akan menjalankan tender semalaman konvensional bagi sehingga RM39.8 bilion dan tender semalaman Murabahah RM29.3 bilion. -BERNAMA


Ringgit dibuka rendah berbanding dolar AS

KUALA LUMPUR, 7 April- Ringgit dibuka rendah berbanding dolar Amerika Syarikat (AS) pada Jumaat susulan Rizab Persekutuan AS (Fed) dijangka mengekalkan kadar faedah tidak berubah buat sementara waktu dalam mesyuarat yang akan diadakan pada 2 dan 3 Mei ini.Beliau berkata ini berdasarkan data Tuntutan Pengangguran Awal AS yang lebih tinggi iaitu 228,000 berbanding jangkaan pada 200,000.Pada pukul 9.02 pagi, mata wang tempatan susut kepada 4.4000/4050 berbanding dolar AS daripada kadar penutup Khamis pada 4.3950/4010.Ketua Ahli Ekonomi dan Kewangan Sosial, Bank Muamalat Malaysia Bhd, Dr Mohd Afzanizam Abdul Rashid berkata data Tuntutan Pengangguran Awal yang lebih tinggi berbanding jangkaan itu menunjukkan pasaran buruh semakin lemah, sejajar dengan Perubahan Pekerjaan ADP yang susut kepada 145,000 pada Februari (Januari: 242,000).“Ini nampaknya telah memperkukuh jangkaan berhubung Kadar Dana Fed dalam mesyuarat Jawatankuasa Pasaran Terbuka Fed (FOMC) pada 2 dan 3 Mei.“Oleh itu, kami menjangkakan dolar-ringgit (USD/MYR) kekal dalam julat RM4.39 hingga RM4.40 hari ini,” katanya kepada Bernama.Beliau berkata pasaran juga akan memberi tumpuan kepada senarai gaji bukan ladang AS yang akan dikeluarkan malam ini.Tuntutan Pengangguran Awal adalah penunjuk ekonomi yang dikeluarkan setiap Khamis yang mengukur bilangan orang yang memfailkan insurans pengangguran buat kali pertama pada minggu sebelumnya.Sementara itu, ringgit diniagakan kebanyakannya tinggi berbanding beberapa mata wang utama.Unit tempatan naik berbanding yen Jepun kepada 3.3399/3440 berbanding 3.3465/3514 pada penutupan Khamis serta meningkat berbanding pound British kepada 5.4718/4781 daripada 5.4753/4828.

Ringgit walau bagaimanapun turun berbanding euro kepada 4.8026/8081 daripada 4.7936/8002.Pada masa yang sama, ringgit diniagakan kebanyakannya rendah berbanding mata wang negara Asean.Mata wang tempatan rendah berbanding rupiah Indonesia kepada 295.00/295.40 daripada 294.70/295.20 ketika ditutup semalam, dan turun berbanding baht Thailand kepada 12.8919/9175 daripada 12.8893/9145.Ringgit juga susut berbanding peso Filipina kepada 8.08/8.10 daripada 8.07/8.09 namun, tidak berubah berbanding dolar Singapura kepada 3.3065/3105 daripada 3.3065/3113 semalam. -BERNAMA


Bursa Malaysia dibuka hampir mendatar susulan sentimen berhati-hati

KUALA LUMPUR, 7 April- Indeks utama Bursa Malaysia dibuka hampir mendatar pada Jumaat berikutan sentimen berhati-hati kekal dalam pasaran, menjejaki prestasi Wall Street dalam tempoh semalaman, dalam keadaan turun naik ketara dagangan, kata penganalisis.Pada pukul 9.12 pagi, FTSE Bursa Malaysia KLCI (FBM KLCI) susut 0.70 mata kepada 1,424.19 daripada 1,424.89 ketika ditutup pada Khamis.Indeks itu dibuka 0.03 mata lebih rendah kepada 1,424.86.Bagaimanapun, lingkungan pasaran adalah positif dengan kaunter untung mengatasi kaunter rugi sebanyak 152 berbanding 121, manakala 214 kaunter tidak berubah, 1,729 kaunter tidak diniagakan dan 13 yang lain digantung.Jumlah dagangan sebanyak 179.47 juta unit bernilai RM73.57 juta.Naib Presiden Penyelidikan Ekuiti, Rakuten Trade Sdn Bhd, Thong Pak Leng menjangkakan bursa tempatan positif dalam jangka masa terdekat, disokong oleh penilaian murah bagi indeks utama dan keadaan ekonomi yang bertambah baik di negara ini.“Kami yakin pembelian semasa harga murah akan berlaku dan menjangkakan indeks penanda aras parasan akan berada dalam aliran berjulat 1,425 hingga 1,435 hari ini,” katanya kepada Bernama.Dalam kalangan saham wajaran tinggi, Maybank, Petronas Chemicals dan CIMB masing-masing susut dua sen kepada RM8.63, RM7.23 dan RM5.24, manakala Public Bank turun satu sen kepada RM4 dan TNB kurang lima sen kepada RM9.20.

Bagi saham aktif, Tanco dan Classita masing-masing meningkat setengah sen kepada 46.5 sen dan 20 sen, Sunsuria menokok enam sen kepada 67.5 sen, Reach Energy kekal tidak berubah pada 4.5 sen, dan ATA IMS menguncup satu sen kepada 30.5 sen.Di papan indeks, Indeks FBM Emas menambah 0.34 mata kepada 10,455.48; Indeks FBMT 100 naik 0.14 mata kepada 10,140.69 dan Indeks FBM Emas Syariah menokok 7.65 mata kepada 10,770.33.Indeks FBM 70 naik 21.52 mata kepada 13,611.18 manakala Indeks FBM ACE turun 17.08 mata kepada 5,311.13.Mengikut sektor, Indeks Perkhidmatan Kewangan kurang 13.61 mata kepada 15,732.34; Indeks Produk dan Perkhidmatan Perindustrian turun 0.1 mata kepada 172.98; Indeks Perladangan menguncup 0.18 mata kepada 6,723.42 manakala Indeks Tenaga menambah 2.36 mata kepada 864.01. -BERNAMA


Kadar antara bank jangka pendek ditutup stabil susulan operasi BNM

KUALA LUMPUR, 6 April - Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional meningkat sedikit kepada RM36.83 bilion daripada RM36.72 bilion, manakala mudah tunai dana Islam turun menjadi RM29.23 bilion daripada RM31.76 bilion pagi ini.Terdahulu, bank pusat mengadakan tender pasaran wang konvensional, tiga tender Qard, tender Program Murabahah Komoditi (CMP) dan dua tender repo berbalik.

Selain itu, ia turut mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Pada pukul 4 petang, BNM menawarkan tender pasaran wang konvensional bernilai RM36.80 bilion dan tender pasaran wang Murabahah RM29.10 bilion, kedua-duanya untuk wang sehari.Pada 5 April 2023, Kadar Semalaman Islam Malaysia (MYOR-i) ialah 2.74 peratus. -BERNAMA


Ringgit ditutup tinggi sedikit berbanding dolar AS

KUALA LUMPUR, 6 April - Ringgit meneruskan momentum positifnya berbanding dolar AS untuk ditutup tinggi hari ini disokong oleh peningkatan harga minyak mentah serta bayangan pendirian Rizab Persekutuan (Fed) Amerika Syarikat (AS) yang kemungkinan akan melonggarkan dasar monetarinya, kata seorang ahli ekonomi.  Pada pukul 6 petang, unit tempatan meningkat sedikit kepada 4.3950/4010 berbanding dolar AS daripada paras penutup 4.3970/4020 pada Rabu. Ketua ahli ekonomi dan kewangan sosial Bank Muamalat Malaysia Bhd Dr Mohd Afzanizam Abdul Rashid berkata data senarai gaji bukan ladang (NFP) AS yang dijangka turun kepada 240,000 pada Mac daripada kira-kira 311,000 pada Februari akan mengubah pandangan pasaran terhadap laluan kenaikan kadar faedah.“Dolar AS/Ringgit Malaysia terus berlegar sekitar RM4.40 semasa dagangan hari ini manakala ringgit lebih kukuh berbanding Euro meskipun prestasi Indeks Pengeluaran Perindustrian (IPP) Jerman yang lebih baik daripada jangkaan, berkembang 0.6 peratus tahun ke tahun pada Februari berbanding unjuran -2.7 peratus.“Begitu juga, ringgit meningkat berbanding dolar Singapura sebanyak 0.2 peratus,” katanya kepada Bernama.

Sementara itu, ringgit diniagakan kebanyakannya tinggi berbanding kumpulan mata wang utama lain. Unit tempatan meningkat berbanding euro kepada 4.7936/8002 daripada paras penutup 4.8156/8211 pada Rabu dan naik berbanding pound Britain kepada 5.4753/4828 daripada 5.4879/4941, tetapi menyusut berbanding yen Jepun kepada 3.3465/3514 daripada 3.3399/3440 sebelumnya. Pada masa yang sama, ringgit juga diniagakan kebanyakannya tinggi berbanding mata wang negara-negara Asean lain.Unit tempatan meningkat sedikit berbanding dolar Singapura kepada 3.3065/3113 daripada  3.3165/3205 pada Rabu, naik berbanding baht Thailand kepada 12.8893/9145 daripada 12.9782/9991 dan mengukuh berbanding peso Filipina pada 8.07/8.09 daripada 8.08/8.09 sebelumnya.Bagaimanapun, unit tempatan turun berbanding rupiah Indonesia kepada 294.70/295.20 daripada 294.40/294.90. -BERNAMA


Pasaran getah ditutup bercampur-campur

KUALA LUMPUR, 6 April- Pasaran getah Malaysia ditutup bercampur-campur pada Khamis seiring dengan pasaran niaga hadapan getah serantau yang lemah berikutan penurunan harga minyak mentah, kata seorang peniaga.Beliau berkata prestasi ekonomi Amerika Syarikat (AS) yang perlahan menambah tekanan kepada sentimen pasaran.“Bagaimanapun, penurunan selanjutnya dikekang oleh ringgit yang lemah berbanding dolar AS dan data ekonomi China yang menggalakkan,” katanya kepada Bernama.Pasaran getah tempatan akan ditutup esok (7 April) sempena sambutan Good Friday dan akan kembali beroperasi pada Isnin depan (10 April).Harga Lembaga Getah Malaysia (LGM) bagi Standard Malaysian Rubber 20 (SMR 20) susut 4.0 sen kepada 582 sen sekilogram, manakala lateks pukal pada 503.5 sen sekilogram.Pada 5 petang, harga penutup LGM bagi SMR 20 berada pada 578.5 sen sekilogram, manakala lateks pukal pada 501.5 sen sekilogram.- BERNAMA


MAG tawar 18,000 tempat duduk tambahan sempena Aidilfitri

KUALA LUMPUR, 6 April- Syarikat penerbangan di bawah Malaysia Aviation Group (MAG) seperti Malaysia Airlines, Firefly dan MASwings akan menawarkan lebih daripada 18,000 tempat duduk tambahan bagi tempoh kemuncak perjalanan sempena Aidilfitri yang dijangkakan pada 18 April hingga 1 Mei depan.MAG dalam kenyataanya berkata selain dapat menampung permintaan tinggi, ini juga sebagai tambahan kepada 20,000 tempat duduk yang dilancarkan pada 29 Mac, 2023 dan kini hampir habis dijual.Menurutnya, syarikat penerbangan tersebut akan menggunakan pesawat jenis Airbus 330 bagi beberapa laluan di Semenanjung Malaysia, Sabah dan Sarawak.“Menerusi tempat duduk tambahan ini, tambang tersebut secara dinamiknya akan diselaras menurun agar lebih berpatutan untuk membolehkan penumpang pulang beraya ke kampung masing-masing,” katanya.MAG berkata, syarikat penerbangan sekutu Malaysia Airlines, Firefly turut bertindak meningkatkan kekerapan penerbangan ke Kota Bharu dan Kota Kinabalu.Sejajar dengan peningkatan permintaan ketika musim cuti perayaan, kalangan penumpang juga digalakkan untuk merancang awal perjalanan masing-masing bagi menikmati tawaran penerbangan yang menarik.Ketua Pegawai Eksekutif Penerbangan MAG, Ahmad Luqman Mohd Azmi berkata sejajar dengan peningkatan permintaan ketika musim cuti perayaan, kalangan penumpang juga digalakkan untuk merancang awal perjalanan masing-masing bagi menikmati tawaran penerbangan yang menarik.

(Ketua Pegawai Eksekutif Penerbangan MAG, Ahmad Luqman Mohd Azmi)

“Setakat Februari 2023, kapasiti jangkauan kami mencecah 85 peratus daripada angka 2019 dan kami juga menjangkakan peningkatan positif, terutama dengan kedatangan musim perayaan dan cuti sekolah.“Sehubungan itu, kami menggalakkan orang ramai untuk memanfaatkan kapasiti tambahan ini dan menikmati pengalaman bertemu semula dengan insan tersayang. Ini juga sejajar dengan komitmen kami dalam menyokong kerajaan bagi kemudahan perjalanan untuk rakyat,” katanya.Maklumat lanjut berkaitan tempahan penerbangan, perancangan cuti yang sempurna dan aktiviti menarik, boleh diperoleh di laman sesawang rasmi Malaysia Airlines, Firefly serta MASwings.


Jualan Proton terus kukuh bagi suku pertama 2023

KUALA LUMPUR, 6 April-Prestasi kukuh Proton bagi 2023 berterusan dengan jualan suku pertama 2023 melonjak 50.9 peratus dari tahun ke tahun kepada 40,287 unit dan pegangan pasaran berkembang kepada 21.2 peratus.Proton Holdings Bhd dalam satu kenyataan berkata pegangan pasaran suku pertama 2023 menokok 4.5 peratus dari tahun ke tahun.Syarikat automotif nasional itu berkata bagi Mac sahaja, sebanyak 14,573 unit (domestik dan eksport) dijual, naik 3.8 peratus berbanding Februari atau 11.9 peratus lebih tinggi daripada bulan yang sama pada 2022.Proton dalam kenyataan memaklumkan, kadar jualan yang meningkat disebabkan penyerahan kenderaan kepada pelanggan yang membuat tempahan di bawah insentif Pelan Jana Semula Ekonomi Negara; Penjana yang berakhir 31 Mac lalu.Timbalan Ketua Pegawai Eksekutifnya, Roslan Abdullah berkata, gambaran sentimen pasaran yang lebih tepat mungkin akan dapat dilihat akhir suku kedua tahun ini.Bagaimanapun syarikat itu yakin, momemtum jualan mampu dikekalkan, didorong pelancaran Proton X90 tidak lama lagi, selain penambahan model baharu akhir tahun ini.Proton Persona terus mengekalkan kedudukannya sebagai peneraju pasaran sedan segmen B dengan jualan mencecah 6,773 unit dari Januari hingga Mac.Manakala Proton X50 mengungguli jualan SUV segmen B dengan jualan sebanyak 9,668 unit.


Operasi BNM bantu kadar jangka pendek kekal stabil

KUALA LUMPUR, 6 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan berjumlah RM36.72 bilion manakala dalam dana Islam, mudah tunai adalah sebanyak RM31.76 bilion.Hari ini, bank pusat akan menjalankan tender pasaran wang konvensional RM500 juta selama tujuh hari serta tiga tender Qard, terdiri daripada tender RM1 bilion bertempoh tujuh hari, tender RM400 juta (14 hari) dan tender RM200 juta (21 hari).BNM turut mengadakan tender Program Murabahah Komoditi (CMP) RM100 juta selama 32 hari serta dua tender repo berbalik yang terdiri daripada tender RM2.13 bilion (32 hari) dan tender RM1.05 bilion (91 hari).

Selain itu, BNM turut mengumumkan ketersediaan repo berbalik, perjanjian penjualan dan beli semula dan kemudahan Murabahah Komoditi Bercagar untuk tempoh satu hingga tiga bulan.Pada pukul 4.00 petang, BNM akan menawarkan sehingga RM38.4 bilion untuk tender semalaman konvensional dan RM29.1 bilion bagi tender semalaman Murabahah. -BERNAMA


Bursa Malaysia dibuka tinggi seketika, prestasi Wall Street bercampur-campur

KUALA LUMPUR, 6 April- Indeks utama Bursa Malaysia memulakan dagangan pagi ini tinggi sedikit sebelum bergerak rendah kemudiannya, mengambil petunjuk bercampur-campur daripada prestasi semalaman Wall Street berikutan kebimbangan terhadap ekonomi yang tidak menentu, kata seorang penganalisis.Pada pukul 9.12 pagi, FTSE Bursa Malaysia KLCI (FBM KLCI) susut 2.42 mata kepada 1,427.13 daripada penutupan semalam pada paras 1,429.55.Indeks utama dibuka 1.77 mata lebih tinggi pada 1,431.32.Pergerakan harga di pasaran menyaksikan kaunter rugi mengatasi kaunter untung 165 berbalas 138, manakala 244 kaunter tidak berubah, 1,669 tidak diniagakan dan 12 yang lain digantung.Jumlah dagangan 224.34 juta unit bernilai RM83.04 juta.Menurut Naib Presiden Penyelidikan Ekuiti Rakuten Trade Sdn Bhd Thong Pak Leng, Wall Street mengakhiri dagangan bercampur-campur apabila peniaga tidak lagi tertumpu pada saham pertumbuhan berikutan ekonomi Amerika Syarikat (AS) yang semakin perlahan seperti yang ditunjukkan oleh pasaran pekerjaan yang semakin berkurangan.Di pasaran tempatan, beliau berkata sentimen keseluruhan dijangka kekal berhati-hati berikutan kebimbangan ketidaktentuan pasaran.Bagaimanapun, indeks utama nampaknya disokong dengan baik pada tahap semasa.“Kami menjangkakan indeks akan berlegar di sekitar julat 1,425-1,435 hari ini kerana pengumpulan pada kaunter tenaga dan telekomunikasi diunjur berlaku,” katanya kepada Bernama.Dalam kalangan saham wajaran tinggi, Maybank dan Public Bank masing-masing susut dua sen kepada RM8.64 dan RM4, Petronas Chemicals turun lima sen untuk mencatatkan harga RM7.20 manakala CIMB dan TNB tidak berubah, masing-masing pada RM5.31 dan RM9.26.

Bagi saham aktif, Fitters kekal pada 7.5 sen, Vinvest menambah setengah sen kepada 21 sen manakala Tanco susut 3.5 sen kepada 47 sen dan Jade Marvel lemah setengah sen kepada 31 sen.Di papan indeks, Indeks FBM Emas susut 13.41 mata kepada 10,476.05, Indeks FBMT 100 menguncup 12.60 mata menjadi 10,160.94 dan Indeks FBM Emas Syariah menyusut 12.49 mata kepada 10,779.58.Indeks FBM ACE turun 39.08 mata kepada 5,298.10 manakala Indeks FBM 70 naik 2.37 mata kepada 13,635.66.Mengikut sektor, Indeks Perkhidmatan Kewangan lemah 8.97 mata kepada 15,783.58, Indeks Produk dan Perkhidmatan Perindustrian turun 0.61 mata kepada 172.15, Indeks Perladangan susut 2.06 mata kepada 6,729.63 dan Indeks Tenaga menguncup 1.97 mata kepada 867.2. -BERNAMA


KUALA LUMPUR, 6 April- Nilai ringgit dibuka rendah berbanding dolar AS pada pagi urus niaga Khamis.Pada pukul 9.00 pagi, mata wang tempatan turun kepada 4.4030/4070 berbanding dolar AS daripada kadar penutup urus niaga Rabu pada paras 4.3970/4020.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata Indeks Dolar AS (DXY) melantun semula sebanyak 0.32% kepada 101.91 mata.“Indeks Pengurus Pembelian (PMI) Amerika Syarikat bagi sektor perkhidmatan pada Mac menyusut kepada 51.2 mata daripada 55.1 mata sebelum ini berbanding anggaran konsensus pada 54.5 mata."Begitu juga, perubahan guna tenaga ADP yang mengukur penghasilan pekerjaan dalam sektor swasta turun menjadi 145,000 pada Mac (Februari: 242,000) berbanding jangkaan pasaran 200,000," katanya kepada Bernama.Mata wang utama lain seperti Euro dan pound Britain (GBP) juga lebih rendah berbanding dolar AS, masing-masing turun 0.01% dan 0.31% kepada AS$1.09 dan AS$1.24."Sehubungan itu, gandingan ringgit dolar (USD/MYR) boleh berlegar sekitar RM4.40 hari ini kerana peserta pasaran mungkin lebih berhati-hati."Setakat ini, data daripada indeks PMI menunjukkan ekonomi global semakin lemah, membayangkan bank-bank pusat boleh beralih untuk memihak kepada pertumbuhan ekonomi dalam tempoh akan datang," tambah Mohd Afzanizam. Sementara itu, ringgit diniagakan kebanyakannya lebih tinggi berbanding sekumpulan mata wang utama.Mata wang tempatan menambah nilai berbanding euro kepada 4.7962/8005 daripada 4.8156/8211 pada penutup Rabu dan meningkat berbanding pound Britain kepada 5.4804/4854 daripada 5.4879/4941 tetapi menyusut nilai berbanding yen Jepun kepada 3.3567/3600 daripada 3.3399/3440 sebelumnya.

Berbanding mata wang ASEAN pula, ringgit diniagakan bercampur-campur.Mata wang tempatan meningkat sedikit berbanding dolar Singapura kepada 3.3135/3170 daripada 3.3165/3205 pada penutup Rabu dan mengukuh berbanding baht Thailand kepada 12.9439/9618 daripada 12.9782/9991 sebelumnya.Bagaimanapun, ringgit turun berbanding peso Filipina pada 8.09/8.10 daripada 8.08/8.09 semalam dan lemah berbanding rupiah Indonesia kepada 294.80/295.20 daripada 294.40/294.90. -BERNAMA


Pemulihan PKS, Alliance Bank tawar pelbagai produk perbankan

KUALA LUMPUR, 5 April- Alliance Bank Malaysia Berhad akan bekerjasama dengan institusi kewangan lain bagi menawarkan lebih banyak produk untuk segmen Perusahaan Kecil dan Sederhana (PKS).Menurut Ketua Pegawai Eksekutif Kumpulannya, Kellee Kam, langkah itu bertujuan mempercepatkan sokongan bagi pemulihan PKS, melalui kepelbagaian produk. "Kita banyak melakukan inovasi. Dari segi produk baharu dan servis, kita telah berjaya buat BizSmart ke mudah alih dan itu yang pertama. Ia melibatkan kerjasama. Sebagai sebuah bank, kita terbuka untuk bekerjasama dengan pihak yang boleh bekerjasama dengan pantas," Kellee Kam kepada pemberita selepas Majlis Pelancaran Nombor Kad Dinamik Pertama bagi Kad Kredit Visa Maya di ibu negara.Tambahnya, bank turut menyasarkan pertumbuhan pelanggan dua kali ganda bagi kad kredit Visa Maya menjelang akhir tahun ini, didorong ciri-ciri yang dipertingkat.Alliance Bank ketika ini mempunyai lebih 120,000 pengguna kad kredit dan penyelesaian pembayaran terbaharu ini dijangka menggalakkan urus niaga dalam talian yang lebih selamat.


Negeri Sembilan pastikan tiada kelewatan projek pelaburan China

SEREMBAN, 5 April- Kerajaan Negeri Sembilan akan memastikan tiada sebarang kelewatan bagi projek pelaburan dari negara China ke negeri itu.Menurut Exco Pelaburan, Perindustrian, Keusahawanan, Pendidikan dan Modal Insan, Datuk Dr Rafie Ab Malek, kerajaan negeri telah bekerjasama dengan semua agensi untuk membawa pelabur ke negeri itu."Selagi pelaburan berkenaan bersamaan dengan hasrat kita iaitu pelaburan berimpak tinggi, pelaburan yang berteknologi tinggi dan pelaburan yang berkonsepkan teknologi hijau."Kita nak pastikan dan setakat ini saya fikir kerajaan negeri agak berjaya dari segi memastikan tidak ada kelambatan atas sebab-sebab yang tidak sepatutnya," kata Mohamad Rafie ketika ditemui media di Majlis Menyambut Kedatangan Delegasi dari Jabatan Perdagangan Guangxi, China ke Negeri Sembilan di sini.Beliau mengulas perkara itu berikutan kenyataan Perdana Menteri, Datuk Seri Anwar Ibrahim yang meminta kerajaan negeri dan Pihak Berkuasa Tempatan (PBT) agar mempercepat dan memudahkan sebarang proses berkaitan dengan projek pelaburan dari negara China.Negeri Sembilan hari ini menerima 170 pelabur yang berpotensi dari China bagi meneroka peluang pelaburan di negeri itu.

(Negeri Sembilan pastikan tiada kelewatan projek pelaburan dari China/Foto hiasan)


Harga petrol, diesel kekal hingga 12 April

KUALA LUMPUR, 5 April- Semua harga runcit produk petroleum kekal bagi tempoh 6 April 2023 hingga 12 April 2023.

Kementerian Kewangan memaklumkan, sepanjang tempoh itu, harga runcit petrol RON97 kekal pada paras RM3.35 seliter serta RON95 dan diesel juga kekal RM2.05 dan RM2.15 seliter.“Kerajaan masih mengekalkan harga runcit petrol RON95 pada paras harga siling RM2.05 seliter dan diesel RM2.15 seliter bagi melindungi pengguna daripada kesan kenaikan harga sebenar minyak di pasaran global, sungguhpun harga pasaran sebenar bagi kedua-dua produk telah melebihi paras harga siling yang telah ditetapkan," menurut kenyataan hari ini.

Tambah kenyataan itu, kerajaan juga akan terus memantau kesan perubahan harga minyak mentah dunia serta mengambil langkah yang bersesuaian bagi memastikan kebajikan dan kesejahteraan rakyat terus terpelihara.

"Penetapan harga runcit produk petroleum secara mingguan menggunakan formula 'Automatic Pricing Mechanism'," katanya.


KUALA LUMPUR, 5 April- Ringgit meneruskan aliran meningkatnya berbanding dolar AS bagi hari kedua berturut-turut hari ini disokong oleh minat belian yang berterusan, kata seorang ahli ekonomi. Pada 6.00 petang, unit tempatan meningkat kepada 4.3970/4020 berbanding dolar AS daripada paras penutup 4.4020/4065 pada Selasa. Ketua ahli ekonomi dan kewangan sosial Bank Muamalat Malaysia Bhd Dr Mohd Afzanizam Abdul Rashid berkata ringgit ditutup lebih kukuh berbanding dolar AS sejajar dengan mata wang Asia lain seperti dolar Singapura, yuan China dan yen Jepun. “Peserta pasaran nampaknya menaruh keyakinan terhadap ringgit.“Peningkatan harga minyak mentah mungkin, pada satu tahap, membantu mengekalkan nilai ringgit berserta dengan jangkaan Rizab Persekutuan Amerika Syarikat (Fed) akan membuat keputusan berkenaan kadar faedahnya,” katanya kepada Bernama.Beliau berkata, pasaran akan memantau rapat pengumuman Indeks US ISM bagi perkhidmatan pada malam ini yang dijangka susut kepada 54.5 mata berasaskan kepada anggaran konsensus. “Jika trend terus membayangkan pertumbuhan yang lemah, ia mungkin membawa kepada penurunan seterusnya dolar AS dalam jangka masa terdekat,” katanya. Sementara itu, ringgit diniagakan kebanyakannya rendah berbanding kumpulan mata wang utama lain. Unit tempatan susut berbanding euro kepada 4.8156/8211 daripada paras penutup 4.8118/8167 pada Selasa, turun berbanding yen Jepun kepada 3.3399/3440 daripada 3.3135/3171, namun meningkat berbanding pound Britain kepada 5.4879/4941 daripada 5.5078/5134. Pada masa yang sama, ringgit diniagakan bercampur-campur berbanding mata wang negara-negara Asean lain.Unit tempatan meningkat berbanding dolar Singapura kepada 3.3165/3205 daripada paras penutup 3.3198/3234 pada Selasa dan naik berbanding rupiah Indonesia kepada 294.40/294.90 daripada 295.40/295.80.Bagaimanapun, ringgit turun berbanding peso Filipina kepada 8.08/8.09 daripada 8.07/8.09 dan jatuh berbanding baht Thai kepada 12.9782/9991 daripada 12.8612/8800 sebelumnya. -BERNAMA

(Ringgit teruskan aliran meningkat berbanding dolar AS)


KUALA LUMPUR, 5 April- Nilai ringgit terus mengukuh berbanding dolar AS untuk hari kedua berturut-turut, kata seorang ahli ekonomi.

Pada 9.04 pagi, mata wang tempatan meningkat kepada 4.3965/3995 berbanding dolar AS daripada kadar penutup Selasa pada 4.4020/4065.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata Indeks Dolar AS (DXY) kini berlegar ke arah 101.564, menyusut 0.52 peratus.Beliau berkata menurut Tinjauan Pembukaan Pekerjaan dan Perolehan Tenaga Kerja (JOLTS) Amerika Syarikat, pembukaan pekerjaan di AS yang turun kepada 9.931 juta pada Februari berbanding jangkaan pasaran sebanyak 10.4 juta menunjukkan pasaran buruh semakin lemah."Situasi sedemikian boleh menyebabkan Rizab Persekutuan AS mungkin mengubah pendirian mereka, malah  memilih untuk tidak menukar Kadar Dana Persekutuan dalam mesyuarat Jawatankuasa Pasaran Terbuka Persekutuan (FOMC) yang akan datang pada bulan Mei."Oleh itu, kami percaya gandingan dolar-ringgit (USDMYR) akan terus meningkat kepada sekitar RM4.39 hingga RM4.40 hari ini," katanya kepada Bernama.

Sementara itu, ringgit diniagakan kebanyakannya rendah berbanding sekumpulan mata wang utama.Mata wang tempatan menyusut nilai berbanding euro kepada 4.8194/8227 daripada 4.8118/8167 pada penutup Selasa dan lemah berbanding yen Jepun kepada 3.3423/3449 berbanding 3.3135/3171, tetapi meningkat berbanding pound Britain kepada 5.4925/4963 daripada 5.5078/5134 sebelumnya.Berbanding mata wang ASEAN yang lain pula, ringgit diniagakan bercampur-campur.Mata wang tempatan meningkat berbanding dolar Singapura kepada 3.3176/3201 daripada 3.3198/3234 pada penutup Selasa dan naik sedikit berbanding rupiah Indonesia kepada 295.00/295.40 daripada 295.40/295.80.Bagaimanapun, ringgit hampir mendatar berbanding peso Filipina pada 8.07/8.08 daripada 8.07/8.09 dan susut berbanding baht Thailand kepada 12.9412/9561 daripada 12.8612/8800 sebelumnya.-BERNAMA


Bursa Malaysia dibuka rendah, prestasi Wall Street turut lemah

KUALA LUMPUR, 5 April - Indeks utama Bursa Malaysia dibuka rendah sedikit pada sesi awal dagangan pagi ini, mengambil petunjuk daripada prestasi lemah semalaman Wall Street selepas harga minyak mentah melonjak tinggi, kata seorang penganalisis.Pada 9.24 pagi, FTSE Bursa Malaysia KLCI (FBM KLCI) susut 2.96 mata kepada 1,426.65 daripada 1,429.61 penutup semalamIndeks utama dibuka pada paras 1,429.29, turun 0.32 mata.Pergerakah harga di pasaran secara keseluruhan menyaksikan kaunter rugi mengatasi kaunter untung 202 berbalas 179, manakala 243 kaunter tidak berubah, 1,592 tidak diniagakan dan 21 yang lain digantung.Jumlah dagangan berjumlah 437.74 juta unit bernilai RM183.18 juta.Naib Presiden Penyelidikan Ekuiti Rakuten Trade Sdn Bhd Thong Pak Leng berkata Wall Street ditutup rendah apabila kebimbangan berkenaan inflasi muncul semula di tengah-tengah kenaikan harga minyak mentah.Di pasaran tempatan, beliau berkata bursa tempatan dijangka lemah berikutan sentimen bercampur-campur, dengan indeks berlegar dalam julat 1,425-1,435.

"Saham perladangan mungkin menjadi tumpuan hari ini memandangkan harga minyak sawit mentah telah melantun semula ke paras tertinggi dua minggu pada hampir RM4,000 satu tan," katanya kepada Bernama.Dalam kalangan saham wajaran tinggi, Maybank susut tiga sen kepada RM8.63, Public Bank, Petronas Chemicals dan CIMB kesemuanya susut satu sen, masing-masing mencatatkan RM3.99, RM7.21 dan RM5.32, manakala TNB turun empat sen menjadi RM9.21 .Bagi saham aktif, Revenue peroleh dua sen kepada 27.5 sen, Jade Marvel naik setengah sen kepada 31.5 sen, Pesona Metro menambah satu sen menjadi 24 sen dan Cypark susut 3.5 sen kepada 81 sen.Di papan indeks, Indeks FBM Emas susut 12.40 mata kepada 10,480.23, Indeks FBMT 100 kerugian 11.34 mata kepada 10,164.66 dan Indeks FBM Emas Syariah merosot 4.20 mata kepada 10,790.41.Indeks FBM 70 meraih 25.15 mata kepada 13,670.73 dan Indeks FBM ACE turun 11.39 mata kepada 5,318.54.Mengikut sektor, Indeks Perkhidmatan Kewangan menguncup 24.04 mata kepada 15,755.46, Indeks Produk dan Perkhidmatan Perindustrian turun 0.38 mata kepada 172.78, Indeks Perladangan mengukuh 26.44 mata kepada 6,734.02 dan Indeks Tenaga merosot 2.88 mata kepada 872.82. - BERNAMA


Kadar jangka pendek kekal stabil dengan operasi BNM

KUALA LUMPUR, 5 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM40.57 bilion manakala sejumlah RM31.14 bilion dalam dana Islam.Hari ini, bank pusat akan menjalankan tender pasaran wang konvensional bernilai  RM500 juta selama tujuh hari.Ia juga akan mengadakan dua tender Program Murabahah Komoditi (CMP) membabitkan tender RM100 juta selama 21 hari dan tender RM200 juta bertempoh 30 hari.BNM juga akan menjalankan dua tender repo berbalik, terdiri daripada tender RM270 juta selama 30 hari dan tender RM440 juta selama 91 hari.

Selain itu, bank pusat turut mengumumkan ketersediaan repo berbalik, perjanjian penjualan dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM39.8 bilion untuk tender semalaman konvensional dan RM30.0 bilion bagi tender semalaman Murabahah.-BERNAMA


Niaga hadapan emas ditutup tinggi

KUALA LUMPUR, 4 April- Niaga hadapan emas di Bursa Malaysia Derivatives ditutup tinggi hari ini dengan sejumlah 50 lot diniagakan.Di luar negara, niaga hadapan emas di bahagian COMEX di Bursa Mercantile New York meningkat pada Isnin selepas data ekonomi yang diumumkan terus menyokong kenaikan harga.Indeks Pengurus Pembelian Pembuatan S&P Global Amerika Syarikat (AS) yang diselaraskan secara pelarasan bermusim mencatatkan 49.2 pada Mac, meningkat daripada 47.3 pada Februari, dan secara amnya sejajar dengan unjuran sebelum ini pada 49.3.Di dalam negara, kontrak bulan semerta April 2023 berada pada AS$1,988.60 setiap troy auns (AS$1=RM4.40).

Kontrak bagi Mei 2023, Jun 2023, Julai 2023 dan Ogos 2023 semuanya ditutup pada AS$1,999.20 setiap troy auns.Harga emas fizikal berada pada AS$1,983.30 setiap troy auns seperti yang diterbitkan oleh London Bullion Market Association pada 3 April 2023. -BERNAMA


Mesyuarat khas segerakan pelaburan syarikat China di Malaysia

PUTRAJAYA, 5 April- Perdana Menteri, Datuk Seri Anwar Ibrahim akan mempengerusikan satu mesyuarat berhubung pelaburan syarikat China di Malaysia.Jelas beliau, salah satu projek itu akan dimulakan dalam masa terdekat iaitu selewat-lewatnya bulan depan."Jadi saya akan pengerusikan satu majlis mesyuarat khas untuk pastikan susulan itu segera dan lebih berkesan.""Apabila ia melibatkan kerajaan negeri, saya rasa perlu jika keadaan itu mendesak untuk saya sendiri bersama rakan-rakan menteri untuk berbincang dengan kerajaan negeri berkaitan, terutama yang menerima sumbangan pelaburan besar daripada negara China," kata Anwar dalam sidang media selepas mempengerusikan Mesyuarat Kabinet Kerajaan Perpaduan di Putrajaya.Beliau juga berkata delegasi dua syarikat terbesar China iaitu Geely dan RongShen, akan melawat Malaysia dalam masa terdekat.

(Datuk Seri Anwar berkata mesyuarat khas segerakan pelaburan syarikat China di Malaysia)


Pasaran getah ditutup rendah

KUALA LUMPUR, 4 April- Pasaran getah Malaysia ditutup rendah hari ini seiring dengan pasaran getah serantau lain yang terjejas akibat penurunan aktiviti perkilangan global serta prestasi ringgit yang lebih kukuh berbanding dolar AS, kata seorang peniaga.Bagaimanapun, penurunan selanjutnya dikekang oleh peningkatan harga minyak dan data jualan kereta Amerika Syarikat (AS) yang menggalakkan, katanya.Niaga hadapan getah Jepun merosot pada Selasa, berikutan pemulihan ekonomi yang kurang memberangsangkan di Jepun dan China telah menjejaskan sentimen peniaga, meskipun peningkatan harga minyak mentah memberikan sedikit sokongan kepada pasaran.Aktiviti perkilangan global dilaporkan susut pada Mac apabila pengguna terjejas akibat daripada kenaikan kos sara hidup, seterusnya membayangkan prospek yang semakin merosot akan terus menjadi penghalang kepada pemulihan ekonomi.

Harga Lembaga Getah Malaysia (LGM) bagi Standard Malaysian Rubber 20 (SMR 20) turun 8.5 sen kepada 581.5 sen sekilogram, manakala lateks pukal berkurangan 2.0 sen kepada 505 sen sekilogram.Pada pukul 5.00 petang, harga penutup LGM bagi SMR 20 berada pada 581.5 sen sekilogram manakala lateks pukal pada 504 sen sekilogram. -BERNAMA


Bursa Malaysia ditutup rendah susulan pengambilan untung

KUALA LUMPUR, 4 April- Bursa Malaysia susut daripada kenaikan sebelumnya untuk ditutup rendah hari ini susulan aktiviti pengambilan untung terutamanya dalam saham permodalan besar, kata seorang peniaga. Pada pukul 5.00 petang, FTSE Bursa Malaysia KLCI (FBM KLCI) turun 3.78 mata kepada 1,429.61 daripada paras penutup 1,433.39 pada Isnin.Indeks petunjuk pasaran itu dibuka rendah turun 1.15 mata kepada 1,432.24 dan bergerak antara paras 1,426.63 dan 1,432.83 sepanjang hari dagangan.Suasana pasaran negatif apabila kaunter rugi mengatasi kaunter untung sebanyak 439 berbanding 417, manakala 402 kaunter tidak berubah, 967 tidak diniagakan dan 30 yang lain digantung. Jumlah dagangan turun kepada 2.62 bilion unit bernilai RM1.73 bilion daripada 3.38 bilion unit bernilai RM1.63 bilion.Naib presiden penyelidikan ekuiti Rakuten Trade Sdn Bhd Thong Pak Leng berkata aktiviti pengambilan untung muncul selepas kenaikan kukuh pada Isnin dan ini dilihat sebagai positif kerana ia membolehkan pasaran mencerna situasi aliran meningkat baru-baru ini. "Kami mengunjurkan FBM KLCI diniagakan tinggi dalam jajaran 1,425-1,440 bagi tempoh berbaki minggu ini," katanya kepada Bernama.Thong juga berkata indeks utama serantau ditutup kebanyakannya tinggi hari ini manakala para pelabur memantau rapat peningkatan harga minyak mentah yang mungkin boleh menyebabkan inflasi melonjak.Dalam kalangan kaunter wajaran tinggi, Maybank turun satu sen kepada RM8.66, Public Bank tidak berubah pada RM4, Petronas Chemicals dan TNB setiap satu meningkat satu sen masing-masing kepada RM7.22 dan RM9.25 dan CIMB naik tiga sen kepada RM5.33.Dalam kalangan kaunter cergas, Fitters dan Vinvest tidak berubah masing-masing pada lapan sen dan 20.5 sen, Reach Energy turun dua sen kepada 5.5 sen, Pesona Metro berkurangan 1.5 sen kepada 23 sen dan Computer Forms jatuh setengah sen kepada 22.5 sen.Di papan indeks, Indeks FBM Emas susut 8.82 mata kepada 10,492.64, Indeks FBMT 100 jatuh 13.25 mata kepada 10,176.0 dan Indeks FBM Emas Shariah berkurangan 17.06 mata kepada 10,794.61.

Indeks FBM 70 melonjak 38.72 mata kepada 13,644.88 dan Indeks FBM ACE naik 17.81 mata kepada 5,329.93.Mengikut sektor, Indeks Perkhidmatan Kewangan turun 20.59 mata kepada 15,779.50, Indeks Produk dan Perkhidmatan Perindustrian naik 0.10 mata kepada 173.16, Indeks Perladangan susut 71.66 mata kepada 6,707.58 dan Indeks Tenaga menambah 9.94 mata kepada 875.70.Jumlah dagangan Pasaran Utama berkurangan kepada 1.87 bilion unit bernilai RM1.49 bilion berbanding 2.33 bilion saham bernilai RM1.38 bilion pada Isnin.Jumlah dagangan waran meningkat kepada 245.32 juta unit bernilai RM46.46 juta daripada 239.97 juta unit bernilai RM40 juta.Jumlah dagangan Pasaran ACE turun kepada 507.12 juta saham bernilai RM194.12 juta daripada 806.14 juta saham bernilai RM212.17 juta.Kaunter produk dan perkhidmatan pengguna menyumbang 268.28 juta saham yang diniagakan di Pasaran Utama, produk dan perkhidmatan perindustrian (533.19 juta); pembinaan (133.04 juta); teknologi (19.84 juta); SPAC (sifar), perkhidmatan kewangan (54.53 juta); hartanah (183.11 juta); perladangan (25.48 juta); REITs (7.5 juta), dana tertutup (sifar); tenaga (294.03 juta); penjagaan kesihatan (102.17 juta); telekomunikasi dan media (42.48 juta); pengangkutan dan logistik (20.41 juta) dan utiliti (38.83 juta). -BERNAMA


BNM dijangka kekalkan status quo OPR, mesyuarat MPC - Juwai IQI

KUALA LUMPUR, 4 April- Bank Negara Malaysia (BNM) dijangka mengekalkan status quo kadar dasar semalaman (OPR) semasa mesyuarat jawatankuasa dasar monetari (MPC) pada Julai tahun ini, disokong oleh kestabilan makroekonomi semasa Malaysia, kata seorang ahli ekonomi.Ketua Ahli Ekonomi Juwai IQI Shan Saeed berkata, bank pusat telah menetapkan matlamat monetari yang bijak dan berhemat. Sehubungan itu, ia berjaya mengekalkan kestabilan harga, monetari serta pertumbuhan dan yang paling penting kestabilan struktur ringgit.“Pada Oktober 2022, ringgit diniagakan pada RM4.78 dan orang ramai mula mengandaikan yang mata wang tempatan akan mencecah RM5.50 dan RM6 berbanding dolar AS dan ringgit akan jatuh merudum. Kami tidak setuju dengan pandangan ini.“Pada 24 November 2022, apabila Perdana Menteri Datuk Seri Anwar Ibrahim dilantik sebagai PM ke-10, ringgit diniagakan pada RM4.48 berbanding dolar AS. Unit tempatan meningkat 1.5% dalam tempoh kurang daripada empat jam selepas pengumuman itu dibuat. “Bagi tahun ini, ringgit dijangka diniagakan antara paras RM4.10 dan RM4.37 berbanding dolar AS dan harga minyak bergerak antara paras AS$83 dan AS$127 setong,” katanya kepada Bernama.Shan berkata ringgit akan disokong oleh tiga pembolehubah, iaitu harga minyak tinggi, keluaran dalam negara kasar (KDNK) yang dijangka berkembang antara 4.5% dan 5.5% dan kestabilan makroekonomi.Beliau juga berpandangan lawatan Anwar ke China baru-baru ini akan menyaksikan lonjakan dalam perdagangan bersama-sama dengan kestabilan makroekonomi dan harga komoditi tinggi.“Selain itu, defisit belanjawan dan nisbah hutang berbanding KDNK Malaysia dijangka turun kerana negara akan mendapat manfaat daripada harga komoditi tinggi, yang memberi ruang kepada pergerakan fiskal. Jadi BNM dijangka terus mengekalkan OPR,” katanya.

Shan juga menegaskan penghargaan perlu diberikan kepada Gabenor BNM Tan Sri Nor Shamsiah Mohd Yunus kerana beliau telah mengambil langkah lebih awal yang berhemat pada 2020. Gabenor, katanya, telah menurun OPR daripada tiga peratus kepada 1.75% dan secara perlahan-lahan dan sangat berstruktur telah menaikkan kadar faedah sebanyak 25 mata asas yang menunjukkan keyakinan BNM terhadap ekonomi.Sementara itu, Rizab Persekutuan Amerika Syarikat telah menaikkan kadar faedah sebanyak 75 mata asas, dan beberapa bank pusat lain malahan sehingga 200 mata asas. Ia menunjukkan situasi panik bank-bank pusat tersebut, katanya. “Gabenor BNM telah mengambil beberapa langkah bijak dan BNM menjalankan tugas dengan baik. Dengan OPR berada pada 2.75% ketika ini, saya percaya tidak perlu untuk menaikkan kadar, yang mana ia akan merangsang pertumbuhan KDNK. Apa yang paling penting adalah angka eksport makin meningkat.“Kami optimis dengan prospek ekonomi Malaysia pada 2023,” katanya. -BERNAMA


Bursa Malaysia akhiri sesi pagi rendah

KUALA LUMPUR, 4 April- Bursa Malaysia mengakhiri sesi dagangan pagi lebih rendah hari ini berikutan kekurangan pemangkin belian dalam saham wajaran tinggi terpilih selain bergerak seiring dengan prestasi bercampur-campur di pasaran rakan serantau, kata seorang penganalisis.Pada 12.30 tengah hari, FTSE Bursa Malaysia KLCI (FBM KLCI) susut 5.78 mata kepada 1,427.61 daripada 1,433.39 pada penutupan semalam.Indeks utama memulakan dagangan pagi ini pada paras 1,432.24, turun 1.15 mata dan berlegar antara 1,426.63 dan 1,432.83 di sepanjang sesi.Pergerakan harga di pasaran menyaksikan kaunter rugi mengatasi kaunter untung 400 berbalas 309, manakala 386 kaunter tidak berubah, 1,130 tidak diniagakan dan 30 yang lain digantung.Jumlah dagangan adalah sebanyak 1.49 bilion unit bernilai RM794.25 juta.Peniaga ActivTrades Anderson Alves menyatakan bahawa pasaran Asia tidak menentu pada urus niaga Selasa menjelang minggu yang singkat sempena cuti Easter yang akan datang dan Festival Ching Ming China."Jumlah dagangan merosot selepas sesi turun naik membabitkan sektor tenaga," katanya kepada Bernama.

Dalam kalangan saham wajaran tinggi, Maybank turun tiga sen kepada RM8.64, Public Bank susut satu sen menjadi RM3.99, Petronas Chemicals kerugian tujuh sen kepada RM7.14, manakala CIMB naik empat sen kepada RM5.34 dan TNB tidak berubah pada RM9.24 .Bagi saham aktif, Fitters dan Computer Forms masing-masing kekal pada lapan sen dan 23 sen, Reach Energy turun 2.5 sen kepada lima sen, Pesona Metro merosot satu sen kepada 23.5 sen dan Salutica naik 8.5 sen kepada 48 sen.Di papan indeks, Indeks FBM Emas turun 24.20 mata kepada 10,477.26, Indeks FBMT 100 susut 26.14 mata menjadi 10,163.11 sementara Indeks FBM Emas Syariah menguncup 36.21 mata kepada 10,775.47.Indeks FBM 70 peroleh 27.22 mata kepada 13,633.38 dan Indeks FBM ACE turun 10.71 mata kepada 5,301.41.Mengikut sektor, Indeks Perkhidmatan Kewangan susut 22.14 mata kepada 15,777.95, Indeks Produk dan Perkhidmatan Perindustrian kerugian 0.62 mata kepada 172.44 dan Indeks Perladangan lemah 37.31 mata kepada 6,741.93 manakala Indeks Tenaga meningkat 6.51 mata kepada 872.27.- BERNAMA


KUALA LUMPUR, 4 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dianggarkan RM45.67 bilion dalam sistem konvensional dan RM32.75 bilion dalam dana Islam.Hari ini, bank pusat akan menjalankan dua tender pasaran wang konvensional melibatkan RM500 juta, masing-masing bertempoh tujuh dan 14 hari.Ia turut mengadakan tiga tender Qard, terdiri daripada tender RM2.40 bilion untuk tujuh hari, tender RM1.40 bilion (14 hari) dan tender RM1.30 bilion (21 hari).Selain itu, BNM turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM43.7 bilion untuk tender semalaman konvensional dan RM26.6 bilion bagi tender semalaman Murabahah.-BERNAMA


MYAirline sasar ke Bursa Malaysia tiga tahun lagi

KUALA LUMPUR, 4 April- Syarikat penerbangan tambang rendah MYAirline menyasarkan untuk disenaraikan di Bursa Malaysia Securities Bhd dalam tempoh tiga tahun.Ketua Pegawai Eksekutifnya, Rayner Teo berkata, pelbagai perancangan telah dibuat bagi syarikat berada di kedudukan terbaik untuk disenaraikan.MYAirline telah memeterai perjanjian untuk memajak 17 pesawat Airbus A320-200 dan merancang untuk menyewakan 20 pesawat berbadan kecil menjelang akhir 2023.Secara teknikal, syarikat itu beroperasi dengan lima pesawat ketika ini dan mempunyai satu pesawat tambahan.Mengenai pertambahan destinasi, MYAirline dijangka memperkenalkan laluan kesembilan; Kota Kinabalu ke Tawau.


Bursa Malaysia dibuka rendah pada sesi awal dagangan

KUALA LUMPUR, 4 April- Indeks utama Bursa Malaysia dibuka rendah sedikit pada sesi awal dagangan pagi ini, mengambil petunjuk daripada prestasi bercampur-campur semalaman di Wall Street  berikutan lonjakan harga minyak mentah, kata seorang penganalisis.Pada 9.15 pagi, FTSE Bursa Malaysia KLCI (FBM KLCI) susut 0.97 mata kepada 1,432.42 daripada penutupan semalam pada 1,433.39Indeks utama dibuka 1.15 mata lebih rendah pada 1,432.24.Pergerakan harga di pasaran positif menyaksikan kaunter untung mengatasi kaunter rugi 222 berbalas 124, manakala 244 kaunter tidak berubah, 1,635 tidak diniagakan dan 30 yang lain digantung.Jumlah dagangan adalah sebanyak 311.29 juta unit bernilai RM115.57 juta.Naib Presiden Penyelidikan Ekuiti Rakuten Trade Sdn Bhd Thong Pak Leng berkata bursa tempatan mungkin menjangkakan beberapa pembetulan berlaku sekali sekala di tengah-tengah peningkatan prestasi dalam pasaran serantau.“Kami mengunjurkan indeks berlegar antara 1,430 dan 1,440. Saham minyak dan gas sepatutnya kembali menjadi tumpuan berikutan lonjakan harga minyak mentah," katanya.

Dalam kalangan saham wajaran tinggi, Maybank susut dua sen kepada RM8.65, Public Bank naik satu sen kepada RM4.01, Petronas Chemicals menambah tiga sen kepada RM7.24 dan CIMB turun satu sen menjadi RM5.29.Bagi saham aktif, Fitters turun setengah sen kepada 7.5 sen, Reach Energy susut 2.5 sen kepada lima sen, Pesona Metro naik setengah sen kepada 25 sen dan Computer Forms menambah satu sen kepada 24 sen.Di papan indeks, Indeks FBM Emas meningkat 3.43 mata kepada 10,504.89, Indeks FBMT 100 menokok 2.21 mata kepada 10,191.46 dan Indeks FBM Emas Syariah meningkat 4.27 mata kepada 10,815.95.Indeks FBM 70 pula mengukuh 40.65 mata kepada 13,646.81 dan Indeks FBM ACE meningkat 25.19 mata kepada 5,337.31.Mengikut sektor, Indeks Perkhidmatan Kewangan meningkat 2.22 mata kepada 15,802.31, Indeks Produk dan Perkhidmatan Perindustrian menambah 0.26 mata kepada 173.32, Indeks Perladangan mengukuh 9.68 mata kepada 6,788.92 dan Indeks Tenaga meningkat 0.56 mata kepada 866.32.-BERNAMA


PM arah semua agensi bersedia terima kemasukan pelaburan asing

PUTRAJAYA, 4 April - Semua agensi dan jabatan diminta bersedia menghadapi kemasukan pelaburan asing yang semakin rancak ke negara ini.Perdana Menteri, Datuk Seri Anwar Ibrahim berkata persediaan dari aspek kemahiran sumber manusia dan infrastruktur perlu disegerakan bagi tujuan tersebut.Justeru, persiapan rapi perlu dilakukan semua pihak bagi memanfaatkan sepenuhnya hasil pelaburan yang bakal tiba.

"Saudara tahu Amazon (AWS) akan sampai ke sini, bila saya lihat keperluan mereka nampak tahap kemahiran kepakaran tertinggi itu sedikit sekali keupayaan dari anak-anak kita jadi kita kenal pasti program ini."Sebab itu Kementerian Kewangan harus bantu menyelaraskan, mengetahui apa bidang yang kurang dan kalau perlu kita ada peruntukan khas tambahan untuk beri latihan intensif. Jika tidak apabila mereka mula masuk tahun ini dan tahun depan mereka mula ambil pekerja dan mereka terpaksa ambil dari luar negara. Hal ini kita harus pantau dan segerakan tindakan," katanya ketika berucap pada majlis perhimpuan bulanan Kementerian Kewangan (MoF), di sini.Tambah Anwar, pelaburan di Malaysia kian meningkat disebabkan sistem politik yang stabil dan dasar-dasar kerajaan yang jelas serta usaha awal pegawai kerajaan dalam menarik pelaburan sehingga membuahkan hasil yang begitu baik.


KUALA LUMPUR, 3 April- Ringgit ditutup rendah berbanding dolar AS hari ini walaupun harga minyak mentah kukuh.Pada masa ini, minyak mentah Brent naik 4.92 peratus kepada US$83.82 setong, kata seorang ahli ekonomi.Pada 6 petang, unit tempatan merosot kepada 4.4175/4195 berbanding dolar AS daripada 4.4130/4175 pada Jumaat lepas.Dilaporkan bahawa Arab Saudi dan Pertubuhan Negara-Negara Pengeksport Petroleum serta sekutunya (OPEC+) mengumumkan pengurangan seterusnya dalam kuota pengeluaran mereka sebanyak lebih 1.2 juta tong sehari. Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata USD/MYR berada dalam julat kecil walaupun terdapat berita mengenai pengurangan pengeluaran yang mengejut oleh OPEC+ pada hujung minggu.“Bagaimanapun, pasangan USD/MYR berada pada 4.42 pada hari ini. Peserta pasaran dilihat masih mengambil kira mengenai keputusan kadar faedah oleh Rizab Persekutuan AS.“Sejumlah data yang diumumkan pada minggu ini akan memberi petunjuk terutamanya Institut Pengurusan Bekalan (ISM) AS untuk indeks sektor pembuatan dan perkhidmatan serta senarai gaji bukan ladang AS pada Jumaat,” katanya kepada Bernama.Pengarah Urusan SPI Asset Management Stephen Innes berkata ringgit diniagakan rendah pada Isnin sejajar dengan mata wang Asia lain berikutan pasaran memberi reaksi negatif terhadap langkah pengurangan pengeluaran oleh OPEC dan hasil AS yang meningkat berikutan kebimbangan mengenai harga pengguna dan kesan inflasi daripada kos bahan api yang tinggi.

“Bagaimanapun, Malaysia akan mendapat manfaat daripada harga minyak yang tinggi, justeru, ringgit akan terlindung berikutan Malaysia adalah pengeluar minyak utama di rantau ini,” katanya.Sementara itu, ringgit diniagakan kebanyakannya tinggi berbanding sekumpulan mata wang utama.Ia meningkat berbanding pound kepada 5.4552/4576 daripada 5.4580/4636 pada Jumaat lepas dan naik berbanding euro kepada 4.7930/7952 daripada 4.8036/8084, bagaimanapun merosot berbanding yen Jepun kepada 3.3127/3145 daripada 3.3083/3122 sebelum ini. Pada masa sama, ringgit diniagakan kebanyakannya tinggi berbanding mata wang ASEAN.Ia naik berbanding dolar Singapura kepada 3.3182/3199 daripada 3.3185/3224 pada Jumaat lepas, meningkat berbanding peso Filipina kepada 8.07/8.07 daripada 8.12/8.13 dan mengukuh berbanding baht Thailand kepada 12.8419/8537 daripada 12.9031/9220 sebelum ini.Bagaimanapun, unit tempatan merosot berbanding rupiah Indonesia kepada 295.00/295.3 daripada 294.20/294.70 pada Jumaat lepas. -BERNAMA


Pasaran getah ditutup tinggi

KUALA LUMPUR, 3 April- Pasaran getah Malaysia ditutup tinggi pada Isnin, meneruskan kenaikan pada minggu lepas, disokong oleh peningkatan dalam pasaran niaga hadapan getah serantau dan ringgit yang lemah berbanding dolar AS.Seorang peniaga berkata, lonjakan harga minyak selepas pengumuman oleh Pertubuhan Negara-negara Pengeksport Petroleum dan sekutunya (OPEC+) meningkatkan lagi sentimen pasaran. Arab Saudi dan pengeluar minyak OPEC+ lain pada Ahad mengumumkan pengurangan pengeluaran minyak selanjutnya sekitar 1.16 juta tong sehari.Hari ini, minyak mentah Brent meningkat 5.65 peratus kepada US$84.40 setong.“Bagaimanapun, kenaikan selanjutnya dikekang oleh ketidakpastian mengenai prospek kenaikan kadar faedah Amerika Syarikat (AS),” katanya.Niaga hadapan getah Jepun juga meningkat hari ini, didorong oleh harga minyak mentah yang melambung tinggi.

Harga Lembaga Getah Malaysia (LGM) bagi Standard Malaysian Rubber 20 (SMR 20) meningkat 3.0 sen kepada 595.0 sen sekilogram, manakala lateks pukal naik 1.5 sen kepada 508 sen sekilogram.Pada 5 petang, harga penutup LGM bagi SMR 20 berada pada 590 sen sekilogram manakala lateks pukal pada 507 sen sekilogram. -BERNAMA


Bursa Malaysia ditutup kukuh

KUALA LUMPUR, 3 April- Bursa Malaysia ditutup lebih tinggi pada hari Isnin didorong oleh belian pada harga murah di tengah-tengah sentimen yang bertambah baik di seluruh papan, dengan indeks komposit utama ditutup pada paras tertinggi dalam sehari.Pada 5 petang, FTSE Bursa Malaysia KLCI (FBM KLCI) menokok 10.80 mata kepada 1,433.39 daripada 1,422.59 ketika ditutup pada Jumaat.Indeks utama itu dibuka 4.18 mata lebih tinggi pada 1,426.77 dan bergerak dalam mod aliran menaik kepada 1,433.39 sepanjang hari.Lingkungan pasaran adalah positif apabila kaunter untung mengatasi kaunter rugi pada 592 berbanding 312, manakala 388 kaunter tidak berubah, 934 tidak diniagakan dan 32 yang lain digantung.Jumlah dagangan meningkat kepada 3.38 bilion unit bernilai RM1.63 bilion berbanding 3.27 bilion unit bernilai RM1.76 bilion Jumaat lepas.Naib Presiden Penyelidikan Ekuiti Rakuten Trade Sdn Bhd Thong Pak Leng berkata indeks serantau utama kebanyakan berakhir lebih tinggi dengan pengumpulan saham teknologi, manakala pelabur memantau rapat beberapa mesyuarat bank pusat dan keadaan ekonomi di seluruh dunia.Di pasaran tempatan, beliau berkata, kembalinya pembelian asing akan meningkatkan keyakinan pelabur dan sentimen pasaran."Kami percaya keadaan pasaran pada peringkat domestik akan kekal stabil, dan kami menjangkakan indeks akan kekal positif pada masa hadapan," katanya dalam satu nota.

Dalam kalangan kaunter wajaran tinggi Bursa, Maybank naik 10 sen kepada RM8.67, Public Bank tidak berubah pada RM4.00, Petronas Chemicals naik 14 sen kepada RM7.21, Tenaga Nasional menambah satu sen kepada RM9.24, manakala CIMB susut satu sen kepada RM5 .30.Bagi saham aktif, Vinvest dan Zen Tech meningkat setengah sen masing-masing kepada 20.5 sen dan 2.5 sen, Velesto Energy naik satu sen kepada 22 sen, Computer Forms meningkat 1.5 sen kepada 23 sen dan MMAG kekal pada dua sen.Saham paling untung ialah Harison yang meningkat 49 sen kepada RM9.25, Hong Leong Financial mengukuh 40 sen kepada RM18.38 dan Nestle yang mengukuh 30 sen kepada RM137.40.Di papan indeks, Indeks FBM Emas meningkat 81.83 mata kepada 10,501.46, Indeks FBMT 100 naik 75.22 mata kepada 10,189.25 dan Indeks FBM Emas Syariah menokok 95.25 mata kepada 10,811.68.Indeks FBM 70 naik 93.78 mata kepada 13,606.16 dan Indeks FBM ACE menokok 85.32 mata kepada 5,312.12.Dari segi sektor, Indeks Perkhidmatan Kewangan meningkat 91.39 mata kepada 15,800.09, Indeks Produk dan Perkhidmatan Perindustrian naik 1.98 mata kepada 173.06, Indeks Perladangan meningkat 37.96 mata kepada 6,779.24, dan Indeks Tenaga menokok 28.95 mata kepada 865.76.Jumlah dagangan Pasaran Utama meningkat kepada 2.33 bilion saham bernilai RM1.38 bilion berbanding 1.94 bilion saham bernilai RM1.46 bilion pada Jumaat.Jumlah dagangan waran menyusut kepada 239.97 juta unit bernilai RM40 juta daripada 417.71 juta unit bernilai RM77.22 juta sebelumnya.Jumlah dagangan Pasaran ACE turun kepada 806.14 juta saham bernilai RM212.17 juta berbanding 909.05 juta saham bernilai RM223.97 juta minggu lepas.Kaunter produk dan perkhidmatan pengguna menyumbang 281.16 juta saham yang didagangkan di Pasaran Utama, produk dan perkhidmatan perindustrian (992.89 juta); pembinaan (115.54 juta); teknologi (197.18 juta); SPAC (tiada), perkhidmatan kewangan (45.63 juta); hartanah (177.35 juta); perladangan (32.48 juta); REIT (8.8 juta), dana tertutup (19,400); tenaga (239.13 juta); penjagaan kesihatan (114.63 juta); telekomunikasi dan media (33.66 juta); pengangkutan dan logistik (42.66 juta); dan utiliti (52.78 juta). -BERNAMA


Pencarum KWSP boleh mohon pinjam bank mulai 7 April

KUALA LUMPUR, 3 April- Permohonan bagi Fasiliti Sokongan Akaun 2 (FSA2) KWSP akan dibuka mulai 7 April ini.

KWSP dalam kenyataan menjelaskan, kemudahan yang membantu ahli mendapatkan pembiayaan peribadi daripada institusi perbankan itu akan dilaksana dalam dua fasa.Fasa pertama membabitkan pencarum berumur 40 tahun ke atas. Permohonan bagi kemudahan itu akan kekal dibuka selama setahun, tertakluk kepada kesediaan bank yang mengambil bahagian.Ahli yang memenuhi kriteria kelayakan boleh memohon menerusi MBSB Bank dan Bank Simpanan Nasional (BSN).Manakala, tarikh permohonan untuk Fasa 2 melibatkan ahli berumur bawah 40, akan diumumkan dalam masa terdekat.Bawah Fasiliti Sokongan Akaun 2 KWSP, semua pencarum warganegara Malaysia bawah 55 tahun boleh membuat notis awal untuk Pengeluaran Umur 50 Tahun atau 55 Tahun. Ia dengan syarat mereka mempunyai jumlah minimum RM3,000 dalam Akaun 2 KWSP.Jumlah pembiayaan maksimum ditetapkan pada RM50,000, tertakluk kepada baki Akaun 2 KWSP, dengan tempoh pembayaran balik sehingga 10 tahun.Sementara itu, Kadar faedah (Konvensional) atau kadar keuntungan (Islamik) yang akan dikenakan bank yang mengambil bahagian bawah program tersebut adalah antara 4.0 hingga 5.0 peratus, lebih rendah dan lebih berpatutan daripada kadar pasaran semasa iaitu 8.0 hingga 15 peratus.Kemudahan itu disasarkan kepada ahli KWSP yang mempunyai simpanan dalam Akaun 2 dan disokong dengan pendapatan yang berpatutan bagi memastikan mereka mampu membiayai dan membayar balik tanpa menjejaskan kecukupan dan keselamatan simpanan persaraan mereka.Untuk info lebih lanjut, ahli boleh melayari portal khas disediakan bermula 5 April 2023.Ahli juga boleh melayari laman web KWSP iaittu www.kwsp.gov.my atau hubungi Pusat Pengurusan Perhubungan di talian 03-8922 6000.


Operasi BNM bantu kadar jangka pendek kekal stabil

KUALA LUMPUR, 3 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dianggarkan RM52.92 bilion dalam sistem konvensional dan RM32.07 bilion dalam dana Islam.Hari ini, bank pusat akan menjalankan tiga tender pasaran wang konvensional RM1 bilion, masing-masing bertempoh tujuh, 14 dan 30 hari.Ia juga akan mengendalikan tiga tender Qard yang terdiri daripada dua RM1.10 bilion masing-masing selama tujuh dan 14 hari serta tender RM700 juta untuk jangka masa 22 hari.BNM akan melaksanakan dua tender repo berbalik yang terdiri daripada tender RM400 juta selama 64 hari dan tender RM873 juta (91 hari).

Selain itu, bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada pukul 4.00 petang, BNM akan menawarkan sehingga RM50.2 bilion untuk tender semalaman konvensional dan RM28.2 bilion bagi tender semalaman Murabahah. -BERNAMA


KUALA LUMPUR, 3 April- Ringgit dibuka rendah berbanding dolar AS pada pagi urus niaga Isnin apabila langkah mengejut oleh Pertubuhan Negara-negara Pengeksport Petroleum dan sekutu (OPEC+) pada hujung minggu menjejaskan sentimen pasaran, kata seorang pakar ekonomi.Pada Ahad, Arab Saudi dan pengeluar minyak OPEC+ lain dilaporkan mengumumkan pengurangan lanjut kuota pengeluarannya sebanyak lebih 1.2 juta tong sehari.Ketika ini, indeks penanda aras minyak mentah Brent meningkat sebanyak 5.7% kepada AS$84.44 setong.Pada pukul 9.00 pagi, mata wang tempatan menyusut nilai kepada 4.4200/4240 berbanding dolar AS berbanding kadar penutup Jumaat lalu pada 4.4120/4170.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata langkah itu mungkin mencadangkan bahawa inflasi boleh terus meningkat jika harga minyak kekal pada tahap tinggi.Beliau berkata pasaran turut memfokuskan pada beberapa data penting yang akan dikeluarkan minggu ini termasuk data Indeks Pengurus Pembelian (PMI) Pembuatan ISM Amerika Syarikat (AS) yang dijangka rendah sedikit pada 47.5 mata untuk bulan Mac (Feb: 47.7 mata) berdasarkan anggaran konsensus.Begitu juga, Perubahan Pekerjaan Bukan Ladang Pemprosesan Data Automatik (ADP) AS yang dijangka turun kepada 200,000 pada bulan Mac daripada 242,000 pada Februari manakala Penyata Gaji Bukan Ladang (NFP) dianggarkan berkurangan menjadi 240,000 pada Mac berbanding 311,000 pada Februari."Justeru, kami mengunjurkan gandingan ringgit/dolar AS kekal dalam julat yang ketat antara RM4.41 dan RM4.42 kerana peserta pasaran mahu menilai data yang bakal diumumkan dan bagaimana kenaikan harga minyak berperanan terhadap inflasi ,” katanya kepada Bernama.Sementara itu, ringgit diniagakan kebanyakannya lebih tinggi berbanding sekumpulan mata wang utama.

Mata wang tempatan menambah nilai berbanding pound Britain kepada 5.4388/4437 daripada 5.4580/4636 pada penutup Jumaat lepas dan meningkat berbanding euro kepada 4.7793/7837 daripada 4.8036/8084, tetapi susut berbanding yen Jepun kepada 3.3221/3253 daripada 3.3083/3122 sebelumnya.Pada masa yang sama, berbanding mata wang Asean, ringgit didagangkan kebanyakannya lebih tinggi.Ringgit meningkat berbanding dolar Singapura pada 3.3171/3203 daripada 3.3185/3224 pada penutup Jumaat, lebih tinggi berbanding peso Filipina kepada 8.11/8.15 daripada 8.12/8.13 dan mengukuh berbanding baht Thailand kepada 12.8919/9093 daripada 12.9031/9220 sebelumnya.Bagaimanapun, mata wang tempatan susut sedikit berbanding rupiah Indonesia kepada 294.60/295.10 daripada 294.20/294.70 pada penutup Jumaat. -BERNAMA


Bursa Malaysia dibuka tinggi, ambil petunjuk prestasi menggalakkan Wall Street

KUALA LUMPUR, 3 April- Bursa Malaysia dibuka tinggi pada pagi urus niaga Isnin, mengambil petunjuk daripada kenaikan semalaman Wall Street yang berterusan di tengah-tengah sentimen pasaran yang bertambah baik.Pada pukul 9.10 pagi, FTSE Bursa Malaysia KLCI (FBM KLCI) meningkat 6.49 mata kepada 1,429.08 daripada 1,422.59 penutup urus niaga Jumaat.Indeks utama mengukuh 4.18 mata pada sesi pembukaan untuk mencapai paras 1,426.77.Pergerakan harga di pasaran positif dengan kaunter untung mengatasi kaunter rugi 295 berbalas 90, manakala 219 kaunter tidak berubah, 1,622 tidak diniagakan dan 32 yang lain digantung.Jumlah dagangan adalah sebanyak 235.62 juta unit bernilai RM93.95 juta.Menurut Malacca Securities Sdn Bhd, bursa tempatan dijangka pulih dengan mengunjurkan prospek yang lebih cerah selepas Malaysia memperoleh komitmen pelaburan bernilai RM170 bilion daripada China."Dengan China bersetuju untuk meneroka bidang kerjasama baharu bersama Malaysia, sektor yang akan mendapat manfaat daripada pelaburan itu adalah seperti pembinaan, bahan binaan, teknologi hijau dan automotif," katanya.Dalam kalangan saham wajaran tinggi, Petronas Chemicals naik 15 sen kepada RM7.22, MR DIY menambah enam sen kepada RM1.61, MISC meningkat 10 sen kepada RM7.32, Press Metal menokok lima sen kepada RM4.92 dan Hong Leong Bank peroleh 18 sen kepada RM20.40.Bagi saham aktif, MMAG dan Velesto Energy masing-masing kekal pada dua sen dan 21 sen, Hibiscus Petroleum meningkat tujuh sen kepada RM1.06 dan Perdana Petroleum menokok satu sen kepada 19.5 sen.

Di papan indeks, Indeks FBM Emas meningkat 47.36 mata kepada 10,466.99, Indeks FBMT 100 naik 46.53 mata kepada 10,160.56 dan Indeks FBM Emas Syariah meraih 50.58 mata kepada 10,767.01.Indeks FBM 70 mengukuh 63.73 mata kepada 13,576.11 dan Indeks FBM ACE meningkat 23.64 mata kepada 5,250.44.Mengikut sektor, Indeks Perkhidmatan Kewangan meningkat 74.03 mata kepada 15,782.73, Indeks Produk dan Perkhidmatan Perindustrian menambah 1.55 mata kepada 172.63, Indeks Perladangan mengukuh 31.36 mata kepada 6,772.64 dan Indeks Tenaga meningkat 21.74 mata kepada 858.55. -BERNAMA


Raih RM170 bilion pelaburan China beri impak positif ekonomi negara jangka masa panjang

KUALA LUMPUR, 2 April - Usaha Perdana Menteri Datuk Seri Anwar Ibrahim meraih komitmen pelaburan berjumlah RM170 bilion menjadi pemangkin untuk hubungan perdagangan Malaysia-China ke peringkat lebih tinggi.Bercakap kepada RTM, Ketua Pegawai Eksekutif Yayasan Pembangunan Dasar dan Hal Ehwal Ekonomi Malaysia (PEACE), Dr. Zokhri Idris berkata apa yang lebih utama kemasukan pelabur asing harus menyokong dasar-dasar pembangunan dan memberi nilai kepada aspek kemajuan negara."Apabila lebih banyak usaha sama dan kerjasama yang dilakukan antara syarikat-syarikat tempatan dan China, ini akan mewujudkan lebih banyak ekosistem yang lebih mampan."Jumlah eksport dan import dengan negara China juga dapat dipertingkatkan. Jadi pelaburan ini kita lihat bukan sahaja dalam satu jangka masa yang pendek tetapi mempersiapkan negara untuk mengoptimumkan lagi kerjasama ekonomi dan hubungan dagang antara kedua-dua negara ini," katanya.Tambah Dr. Zokhri, kedua-dua negara juga perlu memberi perhatian kepada usaha pemindahan dan perkongsian teknologi.Katanya, usaha penguasaan teknologi perlu digerakkan selaras hasrat Malaysia untuk menjadi negara maju selain memastikan kedua-dua negara meraih nilai bersama dalam tempoh jangka panjang.

(Perdana Menteri Datuk Seri Anwar Ibrahim pada Ahad menyaksikan pertukaran sembilan belas memorandum persefahaman (MoU) antara syarikat Malaysia-China/FOTO PMO)

Dalam rangka lawatan rasmi empat hari Anwar ke Beijing sebanyak 19 memorandum persefahaman (MoU) yang dimeterai antara syarikat Malaysia dengan China.Daripada memorandum tersebut Malaysia meraih komitmen pelaburan tertinggi dalam sejarah yang berjumlah RM170 bilion daripada pelabur China.Pencapaian itu diumumkan Anwar yang juga Menteri Kewangan di hadapan ribuan pelabur dan ahli perniagaan pada Forum Perniagaan Malaysia-China 2023, di Beijing pada Ahad (1 Apr).Menurut Perdana Menteri, ia sekali gus menunjukkan keyakinan China, khususnya pelabur dari negara itu terhadap ekonomi Malaysia.Sementara itu, Anwar melalui hantaran di Facebook menyifatkan lawatannya ke Beijing satu perkembangan positif sekali gus beri manfaat besar buat kedua-dua negara "Hubungan antara Malaysia dan China akan terus disemarakkan terutamanya di lapangan perdagangan dan ekonomi melalui Inisiatif Jalur Sutra Baru (Belt and Road Initiative, BRI) demi manfaat bersama," katanya.


Kesediaan China pilih Malaysia jadi hab pelaburan bukti keyakinan kepimpinan Anwar

KUALA LUMPUR, 2 April- Kesediaan China memilih Malaysia sebagai hab pelaburan, membuktikan keyakinan tinggi terhadap kestabilan politik bawah kepimpinan Perdana Menteri, Datuk Seri Anwar Ibrahim.Timbalan Naib Canselor (Akademik dan Antarabangsa) Universiti Pertahanan Nasional Malaysia (UPNM), lawatan Datuk Seri Anwar ke negara tembok besar itu amat signifikan dalam mengeratkan kerangka kolaboratif strategik dua hala, melibatkan pelbagai bentuk kerjasama progresif. "Sebagai contoh, perjanjian kerjasama strategik antara DRB-Hicom dan Zhejiang Geely Holding Group yang mampu memberi nilai tambah dari segi pembangunan kepakaran tenaga buruh tempatan. Tambahan daripada itu, hubungan kerjasama yang terus erat antara institusi pendidikan tinggi kedua-dua negara di peringkat global serta merealisasikan hasrat negara sebagai hab pendidikan di rantau asia," katanya.

Tambah beliau, penubuhan kampus cawangan University Xiamen di Malaysia, merupakan testimoni keyakinan China terhadap kualiti pendidikan, infrastruktur serta ekosistem pendidikan negara.Selain itu, bidang Pendidikan Teknikal dan Latihan Vokasional (TVET) juga bakal mendapat manfaat menerusi kerjasama sedia ada dan baharu dengan rakan kongsi dari syarikat ternama China.


Aktiviti ekonomi dijangka berkembang pada 2023 - BNM

KUALA LUMPUR, 2 April- Pengembangan berterusan dalam kegiatan ekonomi pada tahun ini dijangka berlaku walaupun pada kadar yang lebih rendah berbanding 2022, menurut Bank Negara Malaysia (BNM).BNM dalam laporan Tinjauan Ekonomi dan Monetari (TEM) 2022 memaklumkan, kelesuan dalam pasaran pekerja dijangka terus berkurangan, disokong oleh momentum pemulihan guna tenaga yang terus kukuh.Menurut BNM, terdapat lagi ruang untuk gaji dan upah dan oleh itu, pendapatan pekerja Malaysia untuk meningkat sebelum memberikan tekanan yang ketara ke atas harga.BNM berkata dasar ekonomi perlu menuju ke arah mewujudkan pekerjaan berkemahiran tinggi dan bergaji tinggi melalui pelaburan berkualiti, membangunkan tenaga kerja yang dinamik dan berkaliber tinggi, mempercepat penggunaan teknologi dan pendigitalan serta mengukuhkan sistem perlindungan sosial."Akhirnya, kita perlu memastikan bahawa keuntungan ekonomi membolehkan pekerja memperoleh upah yang setimpal."Kesimpulannya, Malaysia perlu mempercepat pembaharuan untuk memastikan pertumbuhan jangka panjang yang mampan dan inklusif, di samping membina daya tahan isi rumah dan pasaran pekerja terhadap kejutan,” katanya.


Kempen ‘Super Saver’ 2023 Bank Muamalat tawar hadiah RM2.49 juta

PUTRAJAYA, 1 April- Susulan sambutan menggalakkan, Bank Muamalat Malaysia Berhad (Bank Muamalat) buat kali kedua meneruskan Kempen ‘Super Saver’ 2023 yang menawarkan 1,455 hadiah dengan nilai keseluruhan RM2.49 juta.Ketua Pegawai Strategi Bank Muamalat Mohammad Fairuz Mohd Radi berkata kempen yang bermula pada 1 Mac lepas dan akan berakhir pada 29 Feb 2024, terbuka kepada semua pelanggan bank tersebut.“Kempen kali ini akan menawarkan tiga kategori baharu daripada sembilan kategori keseluruhannya bagi cabutan bertuah iaitu kategori warga pesara, generasi baharu dan negeri,” katanya kepada pemberita selepas majlis pelancaran Kempen ‘Super Saver’ 2023 di sini hari ini.Beliau berkata hadiah utama ditawarkan bernilai RM1 juta dengan simpanan minimum RM3,000 manakala bagi hadiah kereta, pengguna hanya perlu menyimpan sebanyak RM1,000.“Bagi kategori pesara yang terbuka kepada mereka berumur 50 tahun dan ke atas, amaun minimum perlu disimpan adalah RM10 sahaja, dan hadiahnya adalah wang tunai RM1,500,” katanya.Selain hadiah wang tunai dan kereta, Bank Muamalat turut menawarkan baucar pelancongan bernilai RM10,000 dan mereka yang mempunyai amaun minimum RM1,000 layak menyertai kempen tersebut.

Terdahulu, Mohammad Fairuz dan Pengarah Bahagian Wilayah Bank Muamalat Anaruddin Abas menyampaikan hadiah utama wang tunai dan kereta Honda CR-V kepada dua pemenang kempen edisi pertama iaitu ‘Super Saver, Superb Prizes’ yang berlangsung dari 1 Ogos 2022 hingga 31 Jan lepas.Pencarum dari Mentakab, Pahang Mohmad Asri Ismail memenangi kereta tersebut manakala hadiah utama RM1 juta dimenangi pencarum dari Johor, Lee Shing Chang.Bagi mendapatkan maklumat lanjut mengenai kempen tersebut, orang ramai boleh mengunjungi reruai Bank Mualamat di Festival Ramadan Putrajaya di Presint 3 di sini, yang dibuka hingga 21 April, menerusi laman sesawang www.muamalat.com.my atau laman sosial Facebook dan Instagram Bank Muamalat. -BERNAMA


UK sertai CPTPP, pengeksport Malaysia bakal terima manfaat tambahan

KUALA LUMPUR, 1 April- Pengeksport Malaysia bakal menikmati akses keutamaan tambahan ke pasaran United Kingdom (UK), susulan penyertaan negara itu dalam Perjanjian Komprehensif dan Progresif untuk Perkongsian Trans-Pasifik (CPTPP).Menteri Perdagangan Antarabangsa dan Industri, Tengku Datuk Seri Zafrul Abdul Aziz berkata, pengeksport akan turut menikmati pengecualian duti import bagi produk seperti minyak sawit, getah, elektrik dan elektronik serta bahan kimia, sebaik sahaja CPTPP berkuatkuasa di negara berkenaan."Penyertaan itu juga akan membuka peluang baharu bagi komuniti perniagaan tempatan meneroka sumber yang lebih luas pada harga lebih kompetitif.Manakala, bantuan teknikal dan program pembinaan kapasiti akan terus memacu pertumbuhan ekonomi negara dan mengukuhkan rantaian bekalan serantau," katanya menerusi kenyataan.

(Tengku Datuk Seri Zafrul Abdul Aziz, Menteri Perdagangan Antarabangsa dan Industri)

CPTPP akan merapatkan lagi hubungan perdagangan dan pelaburan yang sekian lama terjalin antara Malaysia dan UK, seterus menggalakkan kerjasama ekonomi lebih baik.Semalam, UK memuktamadkan rundingan perdagangan dengan negara anggota untuk menyertai CPTPP setelah 21 bulan rundingan berlangsung.CPTPP mewakili gabungan Keluaran Dalam Negara Kasar (KDNK) sebanyak US$13.5 trilion bersamaan, 13.4 peratus daripada KDNK global dengan jumlah penduduk lebih 500 juta orang.


Malaysia berupaya raih peluang di sebalik krisis perdagangan China-AS

KUALA LUMPUR, 1 April- Malaysia berupaya meraih peluang di sebalik krisis perdagangan antara China dan Amerika Syarikat (AS) menerusi hubungan dagang yang sedia terjalin dengan kedua-dua negara berkenaan. Menurut Ketua Ahli Ekonomi Asia Timur dan Pasifik Bank Dunia, Aaditya Mattoo, rantau ASEAN mendapat limpahan hasil integrasi dengan China menerusi Perkongsian Ekonomi Komprehensif Serantau (RCEP).Manfaat sama turut diraih melalui Perjanjian Komprehensif dan Progresif bagi Perkongsian Trans-Pasifik (CPTPP) dengan AS sebagai rakan utama. "Soalnya bukan tentang apa yang negara boleh lakukan bersendirian, tetapi kerjasama dengan negara lain.Dalam laporan kami ada menyentuh tentang tidak menyebelahi mana-mana negara tetapi menguatkan lagi hubungan dagang dengan kedua-dua negara," katanya pada sesi webinar Kemas Kini Ekonomi Asia Timur dan Pasifik oleh Bank Dunia bagi April 2023.

(Aaditya Mattoo, Ketua Ahli Ekonomi Asia Timur dan Pasifik Bank Dunia)

Tambah beliau, sekatan perdagangan China-AS turut memberi manfaat kepada ekonomi Asia Timur termasuk Malaysia, seperti ditunjukkan menerusi peningkatan eksport.


Niaga hadapan MSM dijangka diniagakan meningkat minggu depan

KUALA LUMPUR, 1 April- Kontrak niaga hadapan minyak sawit mentah (MSM) di Bursa Malaysia Derivatives dijangka diniagakan pada kecenderungan meningkat minggu depan, berdasarkan angka eksport pada Mac yang kukuh, kata penganalisis.Peniaga minyak sawit David Ng memberitahu Bernama bahawa eksport minyak sawit Malaysia dari 1-25 Mac 2023 meningkat walaupun terdapat ketidakpastian mengenai angka pengeluaran. “Oleh itu, kami menjangka harga akan berada antara RM3,600 dan RM3,850 minggu depan,” katanya. Sementara itu, Ketua Penyelidikan Komoditi Sunvin Group yang berpangkalan di Mumbai Anilkumar Bagani berkata pasaran sedang menunggu data eksport dan pengeluaran minyak sawit daripada Persatuan Minyak Sawit Malaysia dan UOB Kay Hian minggu depan.Menurut penyelidik kargo Intertek Testing Services, eksport produk minyak sawit Malaysia pada Mac meningkat 24% kepada 1.43 juta tan daripada 1.15 juta tan yang dihantar pada Februari.Bagi minggu baru berakhir, minyak sawit diniagakan kebanyakannya tinggi kecuali pada Jumaat, menjejaki pemulihan dalam harga minyak mentah dan jangkaan pengeluaran yang rendah. Pada asas mingguan, kontrak bulan semerta baharu April 2023 menambah RM307 kepada RM4,058 satu tan, Mei 2023 naik RM301 kepada RM3,908 satu tan dan Jun 2023 meningkat RM249 kepada RM3,761 satu tan.

Sementara itu, Julai 2023 naik RM202 kepada RM3,676 satu tan, Ogos 2023 meningkat RM172 kepada RM3,629 satu tan dan September 2023 menambah RM153 kepada RM3,603 satu tan.Jumlah dagangan mingguan merosot kepada 305,143 lot daripada 428,480 lot manakala kepentingan terbuka berkurangan kepada 191,586 kontrak daripada 193,764 kontrak minggu lepas.Harga MSM fizikal bagi April Selatan merosot RM50 kepada RM4,200 satu tan. -BERNAMA


Niaga hadapan emas dijangka diniagakan tinggi minggu depan

KUALA LUMPUR, 1 April- Niaga hadapan emas di Bursa Malaysia Derivatives dijangka diniagakan tinggi minggu depan, berada antara AS$1,965 dan AS$1,995 setiap troy auns, kata penganalisis. Pengarah Urusan SPI Asset Management Stephen Innes berkata perdebatan yang berterusan sama ada Rizab Persekutuan (Fed) Amerika Syarikat (AS) akan mengetatkan dasar monetarinya memberi prospek yang baik kepada emas.“Pasaran turut menjangka 65% peluang kemelesetan di AS, menjadikan emas sebagai aset pertahanan yang penting dalam kebanyakan portfolio.“Oleh itu, dengan isyarat amaran kemelesetan, emas dijangka tidak akan kembali di bawah $1,950 setiap troy auns minggu depan dan ini ditambah dengan hakikat bahawa pasaran terus menjangka dolar AS akan rendah,” katanya kepada Bernama.Beliau juga berkata emas boleh meningkat kepada AS$2,000 setiap troy auns jika terdapat tanda-tanda penurunan dalam data ekonomi AS yang akan dikeluarkan pada minggu depan.Bagi minggu baru berakhir, niaga hadapan emas domestik diniagakan kebanyakannya tinggi dengan sejumlah 320 lot dicatatkan pada minggu tersebut.

Pada asas mingguan, kontrak bulan semerta Mac 2023 meningkat kepada AS$1,978.80 setiap troy auns daripada AS$1,991.10 setiap troy auns sebelum ini.Sementara itu, April 2023, Mei 2023, Jun 2023, Ogos 2023 dan Oktober 2023, masing-masing ditutup tinggi kepada AS$1,985.20 setiap troy auns daripada AS$1,997.90 setiap troy auns sebelum ini.Harga emas fizikal berada pada AS$1,965.80 setiap troy auns seperti yang diterbitkan oleh London Bullion Market Association pada 30 Mac 2023. -BERNAMA


Indeks utama Bursa Malaysia diniagakan pada paras 1,420-1,440 minggu depan

KUALA LUMPUR, 1 April- Minat terhadap kaunter yang rendah dijangka meningkatkan prestasi Bursa Malaysia dengan indeks utama diunjurkan diniagakan pada paras 1,420-1,440 minggu depan, menurut Rakuten Trade Sdn Bhd.Naib Presiden Penyelidikan Ekuitinya, Thong Pak Leng berkata penilaian ekuiti Malaysia kekal murah, yang memberi peluang kepada pelabur untuk aktiviti belian saham pada harga rendah.“Selain itu, kami menjangka keseluruhan prospek dalam jangka sederhana akan didorong oleh keadaan ekonomi yang bertambah baik,” katanya kepada Bernama.Sementara itu, seorang penganalisis berkata Indeks Pengurus Pembelian (PMI) Pembuatan ISM dan data tuntutan pengangguran Amerika Syarikat bagi Mac pada minggu depan akan dipantau dengan teliti untuk mengukur hala tuju kadar faedah Rizab Persekutuan (Fed) AS pada masa depan.Pada 22 Mac, Fed menaikkan kadar faedah sebanyak 25 mata asas lagi walaupun sistem perbankannya menghadapi tekanan dan menunjukkan akan ada satu lagi kenaikan.Data PMI Caixin China dan Zon Euro akan turut dikeluarkan pada Isnin.Sektor pembuatan AS terus menguncup pada Februari, walaupun pada kadar yang perlahan berbanding Januari berikutan PMI Pembuatan ISM naik kepada 47.7 daripada 47.4 manakala indeks Caixin China meningkat semula kepada 51.6 selepas penguncupan selama enam bulan berturut-turut.Penganalisis itu berkata ucapan Presiden Fed Cleveland Loretta Mester dan Presiden Fed St Louis James Bullard pada minggu ini, diikuti tuntutan pengangguran awal mingguan AS pada Jumaat akan turut dipantau dengan teliti.Secara keseluruhannya, para pegawai Fed menjangka kadar pengangguran akan mencapai 4.5% pada akhir 2023.Pada minggu ini, Bursa Malaysia diniagakan tinggi dari Selasa hingga Khamis sebelum mengakhiri minggu ini pada paras rendah berikutan aktiviti pengambilan untung.Ketiadaan tajuk berita yang negatif mengenai krisis perbankan AS dan Eropah membantu meningkatkan sentimen di peringkat tempatan dan global.Pasaran turut gembira mengenai Silicon Valley Bank akan diambil alih oleh First Citizens Bank.Dalam negara, Gabenor Bank Negara Malaysia Nor Shamsiah Mohd Yunus memberi jaminan bahawa krisis perbankan AS dan Eropah kemungkinan besar tidak berlaku di Malaysia kerana bank di negara ini masih berdaya tahan dalam senario yang buruk. Beliau berkata semua bank di Malaysia tertakluk kepada peraturan modal yang sangat ketat untuk memastikan keselamatan dan kestabilan sistem perbankan.“Tidak kira apa saiz anda, anda tertakluk kepada peraturan yang sama, tidak seperti di Amerika Syarikat yang mana peraturan sedemikian hanya terpakai kepada bank bersaiz besar,” katanya. Bagi asas Jumaat kepada Jumaat, FBM KLCI naik 22.89 mata untuk ditutup kepada 1,422.59 daripada 1,399.70 pada minggu lepas. Di papan indeks, Indeks FBM Emas naik 161.45 mata kepada 10,419.63, Indeks FBMT 100 melonjak 162.20 mata kepada 10,114.03, Indeks FBM Emas Shariah meningkat 117.22 mata kepada 10,716.43 dan Indeks FBM 70 menambah 214.66 mata kepada 13,512.38.

Sementara itu, Indeks FBM ACE merosot 77.02 mata kepada 5,226.80. Mengikut sektor, Indeks Perkhidmatan Kewangan naik 259.18 mata kepada 15,708.70, Indeks Tenaga meningkat 33.93 mata kepada 836.81, Indeks Produk Perindustrian dan Perkhidmatan menambah 5.54 mata kepada 171.08 dan Indeks Perladangan naik 27.35 mata kepada 6,741.28.Jumlah dagangan mingguan meningkat kepada 16.21 bilion unit bernilai RM8.36 bilion daripada 16.06 bilion unit bernilai RM9.62 bilion minggu lepas. Jumlah dagangan Pasaran Utama merosot kepada 10.54 bilion saham bernilai RM6.92 bilion daripada 10.56 bilion saham bernilai RM8.25 bilion minggu lepas.Jumlah dagangan waran berkurangan kepada 1.94 bilion unit bernilai RM332.66 juta daripada 2.18 bilion unit bernilai RM338.05 juta sebelum ini.Jumlah dagangan Pasaran ACE meningkat kepada 3.71 bilion saham bernilai RM1.10 bilion daripada 3.28 bilion saham bernilai RM1.02 bilion. -BERNAMA


Ringgit diniagakan agresif pada jajaran 4.39-4.41 minggu depan

KUALA LUMPUR, 1 April- Ringgit dijangka diniagakan pada aliran yang lebih agresif pada minggu depan tetapi di bawah RM4.40 dalam jajaran 4.3925 hingga 4.4175 berbanding dolar AS, kata seorang penganalisis.Rakan pengurusan SPI Asset Management Stephen Innes berkata memandangkan pasaran mula beralih daripada krisis perbankan Amerika Syarikat (AS), mata wang Asia sewajarnya menunjukkan prestasi yang baik terutama, dengan tanda-tanda bahawa Rizab Persekutuan AS (Fed) akan mengurangkan faedahnya menjelang hujung tahun ini.Pertukaran asing Asia (FX) kekal bergantung kepada pertumbuhan China dan telah menyediakan ruang kelegaan semasa kemelut sistem perbankan barat baru-baru ini. Pertumbuhan China yang mantap terus menyediakan rangsangan kepada ekonomi Malaysia yang berorientasikan eksport."Bagaimanapun, paras hasil yang lebih rendah berbanding mata wang pasaran sedang pesat membangun (EM) lain menjadikannya kurang menarik berbanding risiko lain yang lebih tinggi melainkan pertumbuhan China mula meningkat dengan teguh," kata Innes kepada Bernama. Sementara itu, Ketua Ahli Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata ringgit menokok agak tinggi berbanding dolar US berikutan petunjuk Fed yang kurang memberangsangkan telah melemahkan nilai dolar AS.Pada suku kedua 2023, beliau menjangkakan persekitaran FX kekal tidak stabil berikutan penantian terhadap mesyuarat Jawatankuasa Pasaran Terbuka Persekutuan (FOMC) yang dijadualkan Mei atau Jun, yang akan memberikan petunjuk jika Fed akan menangguhkan kenaikan kadar faedahnya. "Selain itu, pasaran juga mahu melihat sama ada krisis perbankan benar-benar berakhir. Suku kedua 2023 akan menyaksikan persekitaran perdagangan yang amat tidak menentu,” kata Afzanizam. Sementara itu, MIDF Research dalam satu nota semalam berkata peningkatan aliran dalam ringgit mungkin berterusan pada purata yang lebih kukuh iaitu RM4.20 dan menjelang akhir tahun pada sekitar RM4.00 berbanding dolar US, disokong oleh ekonomi domestik yang memberangsangkan. Ringgit berada dalam kedudukan yang baik untuk kekal sihat susulan momentum ekonomi domestik kekal positif serta memandangkan Malaysia merupakan pengeksport komoditi bersih petroleum mentah, gas asli cecair dan minyak sawit, ia akan mendapat keuntungan daripada kenaikan harga komoditi global selain lebihan dagangan yang berterusan.Secara mingguan, ringgit diniagakan lebih tinggi berbanding dolar AS pada 4.4130/4175 daripada 4.4250/4305 yang direkodkan seminggu sebelumnya.

Sementara itu, ringgit diniagakan kebanyakannya rendah berbanding sekumpulan mata wang utama.Ia lemah berbanding pound Britain pada 5.4580/4636 daripada 5.4034/4101 dan turun berbanding euro kepada 4.8036/8084 daripada 4.7476/7535, namun ia menokok berbanding yen Jepun kepada 3.3083/3122 daripada 3.4099/4144.Sementara itu, ringgit diniagakan bercampur-campur berbanding mata wang Asean yang lain. Nota tempatan itu menyusut berbanding dolar Singapura kepada 3.3185/3224 daripada 3.3178/3225 pada minggu sebelumnya dan berkurangan berbanding rupiah Indonesia kepada 294.20/294.70 daripada 291.90/292.50.Ia meningkat berbanding baht Thailand kepada 12.9031/9220 daripada 12.9610/9835 dan mantap berbanding peso Filipina kepada 8.12/8.13 daripada 8.15/8.16 sebelum ini. -BERNAMA


Pasaran getah didagangkan dalam jajaran kecil minggu depan

KUALA LUMPUR, 1 April- Pasaran getah Kuala Lumpur dijangka diniagakan dalam jajaran kecil dengan aktiviti belian tertumpu kepada urusan penambahan, kata Persatuan Pengeluar Sarung Tangan Getah Malaysia. Bekas presidennya, Denis Low berkata tanpa sebarang aktiviti penstokan, bekalan akan mengatasi permintaan, sekali gus menyebabkan harga terus lemah."Bagaimanapun, kami menjangkakan wujud pemulihan kerana sejak dua minggu lepas tiada sebarang pembelian besar-besaran dan ini tidak mungkin berterusan sehingga minggu ketiga," katanya kepada Bernama. Bagi minggu yang baru berakhir, pasaran getah berada di luar jangka kerana semua tanda menunjukkan produktiviti adalah lebih rendah disebabkan hujan yang turun sekali-sekala.Namun, terdapat sedikit minat dalam aktiviti penstokan atau penambahan, kata Low. "Bulan Ramadan juga akan melembabkan pengeluaran getah ke tahap tertentu. "Penoreh sudah mengalami hasil pada kadar 50 hingga 60% di sesetengah kawasan dan mungkin akan turun lagi pada bulan ini," katanya. Oleh itu, Low menegaskan bahawa aktiviti penstokan amat diperlukan.Seorang peniaga lain berkata harga akan terus menjejaki prestasi pasaran niaga hadapan getah serantau, kekuatan ringgit berbanding dolar US dan penanda aras harga minyak mentah di tengah-tengah harapan bahawa kemelut perbankan di Amerika Syarikat (AS) baru-baru ini mampu dibendung.

"Peserta pasaran akan melihat data perbelanjaan serta inflasi AS terkini dan kesan yang terhasil ke atas dolar AS untuk petunjuk selanjutnya mengenai prospek kenaikan kadar faedah," katanya. Secara mingguan, harga fizikal rujukan Lembaga Getah Malaysia (MRB) bagi SMR 20 meningkat 21.5 sen atau 3.76% kepada 593.0 sen berbanding 571.5 sen sekilogram seperti yang disaksikan pada Jumaat lepas.Lateks pukal naik 3.0 sen kepada 507.5 sen sekilogram daripada 510.5 sen seminggu sebelumnya.Pada pukul 5.00 petang Jumaat (31 Mac), harga penutup MRB bagi SMR 20 berada pada 592.0 sen sekilogram, manakala lateks pukal sebanyak 506.5 sen sekilogram. -BERNAMA


Niaga hadapan MSM ditutup rendah

KUALA LUMPUR, 31 Mac- Kontrak niaga hadapan minyak sawit mentah (MSM) di Bursa Malaysia Derivatives ditutup rendah hari ini dalam persekitaran pengambilan untung berikutan kerugian dalam niaga hadapan minyak kacang soya di Lembaga Perdagangan Chicago (CBOT) semalaman, kata seorang peniaga.Ketua Penyelidikan Komoditi Sunvin Group yang berpangkalan di Mumbai, Anilkumar Bagani berkata kekurangan destinasi pembelian juga merupakan sebab utama untuk niaga hadapan MSM ditutup rendah hari ini."Pasaran kini menunggu data eksport dan pengeluaran minyak sawit untuk Mac yang akan dikeluarkan minggu depan," katanya kepada Bernama.Sementara itu, peniaga minyak sawit, David Ng pula berkata pasaran juga menjejaki harga minyak mentah yang lebih rendah."Kenaikan baru-baru ini juga mendorong aktiviti pengambilan untung pada hari Jumaat," katanya.Pada penutup dagangan, kontrak April 2023 merosot RM54 kepada RM4,058 setan metrik, Mei 2023 berkurangan RM27 kepada RM3,908 satu tan metrik dan Jun 2023 jatuh RM27 kepada RM3,761 setan metrik.Niaga hadapan Julai 2023 mengucup RM24 kepada RM3,676 setan metrik, Ogos 2023 berkurangan RM20 kepada RM3,629 satu tan metrik dan September 2023 jatuh RM22 kepada RM3,603 setan metrik.Jumlah dagangan meningkat kepada 54,161 lot daripada 58,411 lot pada Khamis manakala kepentingan terbuka susut kepada 191,585 kontrak daripada 247,756 kontrak.Harga MSM fizikal bagi April Selatan merosot RM50 kepada RM4,200 setan metrik. -BERNAMA


KUALA LUMPUR, 31 Mac- Ringgit ditutup tinggi berbanding dolar US hari ini kerana dalam persekitaran ketidaktentuan pasaran pertukaran asing.Pada 6.00 petang, ringgit mengukuh kepada 4.4130/4715 berbanding dolar US daripada 4.4185/4225 ketika ditutup pada Khamis. Ketua Ekonomi, Analisis Pasaran dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata menjelang data perbelanjaan penggunaan peribadi teras Amerika Syarikat (AS) yang akan dikeluakan lewat hari ini, pasaran baru sahaja keluar daripada tempoh di mana mod mencegah risiko berlaku berikutan kejatuhan Silicon Valley Bank dan Signature Bank di AS bersama-sama dengan kebimbangan terhadap bank-bank utama di Eropah."Langkah pencegahan oleh Rizab Persekutuan serta kesediaan bank swasta lain untuk mengambil alih institusi kewangan yang terjejas telah berjaya menenangkan pasaran," katanya.Ringgit diniagakan kebanyakannya rendah berbanding sekumpulan mata wang utama.

(Ringgit ditutup tinggi berbanding dolar US)

United tempatan naik berbanding yen Jepun kepada 3.3083/3122 berbanding 3.3282/3315 ketika ditutup pada Khamis, bagaimanapun merosot berbanding pound Britain kepada 5.4580/4636 daripada 5.4533/4582 semalam dan turun berbanding euro kepada 4.8036/8084 daripada 4.7985/8028.Sementara itu, mata wang tempatan diniagakan kebanyakannya bercampur-campur berbanding mata wang ASEAN lain. Ringgit mengukuh berbanding dolar Singapura kepada 3.3185/3224 berbanding 3.3244/3279 ketika ditutup semalam dan tidak berubah berbanding peso Filipina pada 8.12/8.13 daripada 8.12/8.13 sebelumnya.Unit tempatan berkurangan berbanding rupiah Indonesia kepada 294.20/294.70 daripada 293.60/294.00 ketika ditutup pada Khamis dan mengucup berbanding baht Thai kepada 12.9031/9220 daripada 12.8970/9147 semalam. -BERNAMA


KUALA LUMPUR, 31 Mac- Pasaran getah Malaysia meneruskan kenaikan untuk ditutup lebih tinggi hari ini berikutan aktiviti pembuatan di China yang berkembang pada Mac dan prospek pertumbuhan ekonomi Asia Timur yang lebih baik meningkatkan sentimen pasaran.Menurut peniaga, aktiviti pembuatan di China pada Mac mencatatkan kadar lebih perlahan berbanding rekod terbaik pada Februari, namun masih melebihi ramalan oleh kalangan pakar ekonomi menurut tinjauan Reuters.Biro Perangkaan Kebangsaan China melaporkan Indeks Pengurus Pembelian (PMI) pembuatan berada pada 51.9 berbanding 52.6 pada Februari.“Bagaimanapun, peningkatan selanjutnya dikekang oleh harga minyak mentah dan pengukuhan ringgit berbanding dolar Amerika Syarikat (AS),” katanya.Beliau berkata pengendali pasaran akan menumpukan kepada data inflasi AS yang akan dikeluarkan lewat hari ini untuk isyarat selanjutnya berhubung ekonomi AS.Harga Lembaga Getah Malaysia (LGM) bagi Standard Malaysian Rubber 20 (SMR 20) meningkat 2.5 sen kepada 593.0 sen sekilogram, manakala susu getah pukal menokok satu sen kepada 507.5 sen sekilogram.Pada 5.00 petang, harga penutup LGM bagi SMR 20 berada pada 592.0 sen sekilogram, manakala susu getah pukal pada 506.5 sen sekilogram.-BERNAMA

(Pasaran getah ditutup tinggi sentimen lebih baik)